
KAO OZBILJNOG INTELIGENTA BEZ SUMNJE VAS ZANIMAJU 
SVI KULTURNI PROBLEMI TEŠKE SADAŠNJICE: 

OSJEĆATE, DA SE SUVREMENO DRUŠTVO NALAZI U IDEJNOM 
KAOSU SVIH MOGUĆIH ŠKOLA 1 SISTEMA, KOJI SE MEĐUSOBNO 
UNAKRŠTAVAJU I JEDAN DRUGOMU PROTUSLOVE; 

DOBRO OPAŽATE, DA U MODERNOM SOCIJALNOM PORETKU 
MNOGO TOGA NIJE NA PRAVOM MJESTU, 

NO S PRAVOM OSUĐUJETE ONE, KOJI BI HTJELI DA SVE 
PORUŠE, A JEDNAKO I ONE, KOJI VOĐENI SVOJIM EGOIZMOM VELES, 
DA SE NEMA NIŠTA DA PROMIJENI: 

I VI SE ŽELJNO OBAZIRETE ZA SAVJETNIKOM, TRAŽITE SO- 
LIDNIH 1 NEZAINTERESOVANIH INFORMACIJA, PROMIŠLJENIH I NE- 
PRISTRANIH SUDOVA, KOJI ĆE VAM POMOĆI DA SE SIGURNO ORI- 
JENTIRATE 


Pretplatite se na mjesečnu reviju 


ŽIVOT 


KOJA VEĆ DVANAEST GODINA IZLAZI U ZAGREBU, A 

IZDAJU JE HRVATSKI ISUSOVCI. TU ĆETE NAĆI ODGOVOR 

NA VAŠE POTEŠKOĆE, NA VAŠA MNOGA I OPRAY- 
DANA PITANJA, 


DRUŠTVENI POLOŽAJ MUČENIKA 
ZA PRVIH KRŠĆ. VJEKOVA 


AD se pojavilo kršćanstvo, rimska je civilizacija bila dose- 

gla svoj veliki sjaj. Vlast se rimska širila nadaleko, a knji- 

ževnost proživljavala zlatno doba. Ali rimsko društvo bilo 
je rastrovano. Bogata aristokracija provodila je život samo u uži- 
vanju. I sam narod zabavljao se svečanostima svake vrste. Ova 
na oči sjajna vanjština rimske civilizacije krila je u sebi duboke 
nevolje. Nepriznavanje dostojanstva čovječje osobe, despotizam 
na prijestolju, veliko nećudoređe, posvemašnja nemoć filozofije, 
književnosti i umjetnosti, da doskoče svim ovim zlima, to su ele- 
menti rastvaranja i rasula, što ih je u sebi nosila ova grčko-rim- 
ska civilizacija. 

Rimska narodna vjera časna je doduše svojom  starinom, 
pjesnička svojim obredima, ukoliko ti nijesu bili nemoralni, ali je 
spajala kult prirode s kultom rimskih heroja te prešla u puki for- 
malizam a često i nemoralnost, Dakle religija bez ičega uzvišenog 
i svetoga, religija, koja ne može zadovoljiti unutrašnjega čovjeka. 
Ove teške rane iskvarene poganske civilizacije mogla je iscijeliti 
samo religija živa, koja jednako zadovoljava i um i srce i volju 
te diže dušu k Bogu istine, pravde i ljubavi. 

Dolazi kršćanstvo i na riječi svojega božanskog Osnivača: 
»Idite po svemu svijetu i propovijedajte evanđelje svakomu stvo- 
renju« (Mark, 16, 15) širi se među svim narodima i staležima. Ka- 
tolička Crkva nesamo da pomalo osvaja sve staleže, nego ti svi 
staleži daju i mučenike za vjeru Isusovu. Stoga istraživati, iz ko- 
jih su društvenih slojeva bili mučenici, znači proučavati, kako je 
kršćanstvo prodiralo u različite narodne slojeve. Kršćanstvo pre- 
dobiva za svoju nauku roba i bogataša, uka i neuka. — Apostoli, 
neuki ribari, okupljaju oko sebe nesamo svoje zemljake, nego i 
učene Grke i bogate Rimljane. Kršćanstvo je svladalo sve dosa- 
dašnje zapreke narodnosti, jezika, kulture i socijalnih razlika, 
ono okuplja oko sebe sve bez razlike. I tu se vidi ona božanska 
ustanova katoličke Crkve, koju vodi Duh Sveti, 


L 


Katolička Crkva po zapovijedi svojega Božanskog Osnivača 
ne propovijeda vječne Istine samo odličnicima; ona ispunjuje ri- 
ječ Isusovu »siromasima se propovijeda evanđelje« (Luk, 7, 22). 
Ovi siromasi u prvim vjekovima bili su robovi i niski stalež. 

Ropstvo je jedna od najljućih rana staroga svijeta, U Grčkoj 
i u Rimu smatrahu roba za »stvar«, Pravnici ih stavljali u red te- 
gleće marve, »res mancipii«. Zato i piše mudrac Seneka: »Mi 


386 DRUŠTVENI POLOŽAJ KRŠĆ. MUČENIKA 


zlostavljamo robove kao tegleću marvu.« Gospodar ih može sva- 
gdje predati nemoralnosti. To su bića, kako se izrazuje pravnik 
Ulpijan, »in quos stuprum non committitur«, ' A 

Jedva se počela Crkva širiti, i već u nju stupaju robovi. 
Sv. Pavao u svojim poslanicama opominje i savjetuje pokrštene 
robove.  Nalaže im, da se pokoravaju svojim gospodarima kao 
Kristu. Uči ih, da oplemene svoju poslušnost i da sve rade 
»kao sluge Kristove čineći volju Božju od srca.« (Efež. 6, 5. 6.) 
Nastoji, da popravi njihov položaj, zato često u svojim poslanica- 
ma preporuča kršćanskim gospodarima, da postupaju s njima kao 
s braćom, jer »nema ni roba ni slobodnjaka ..., jer ste svi jedno 
u Kristu Isusu.« (Gal. 3, 28) — Crkva ide i za tim, da se otkuplju- 
ju robovi, zato se sakuplja novac, osnivaju blagajne, pa čak, kako 
piše sv. Klement papa u svojoj poslanici Korinćanima, i sami 
"se kršćani daju u ropstvo, da bi izbavili svoju braću. — Obraće- 
nim robovima priklanja se velika pažnja, stoga i sv. Ignacije 
na putu u mučeništvo piše sv, Polikarpu: »Ne prezri robova, 
ali pazi, da se oni sami ne uzohole.«' 

Robovi nesamo da primiše kršćanstvo, nego i u doba straš- 
nih progona mučeničkom krvlju posvjedočiše svoje vjersko uvje- 
renje. Oni su radije podnijeli i najgore muke, nego da se odreknu 
svoje vjere. I ovdje se pokazala moralna sloboda mučenika, koja 
je često zaprepastila i same pogane. — Evo jednog odlomka iz mu- 
čeničkih akata ropkinje Arijadne iz Frigije. Prijavili je kao 
kršćanku, i zato bude dovedena pred sud. »Kako ti je ime? zapi- 
ta je sudac. — Zašto ti tražiš moje ime? ja sam kršćanka! == le 
li onaj tamo tvoj gospodar? — On je gospodar samo mojega tijela, 
a gospodarom moje duše samo je Bog. — Zašto se ti ne klanjaš 
bogovima, kojima se klanja tvoj gospodar? — Ja sam kršćanka, 
ja se ne klanjam nijemim idolima, nego Bogu živome, pravome i 
Bogu vječnome.« — To je odgovor kršćanske ropkinje! Ropkinja 
Blandina iz Lyona mučena je svim mogućim mučilima i sva iz- 
mrcvarena i iznemogla s tolikom je jakošću podnosila ove strašne 
muke, da još na koncu kliče: »Kršćanka sam, i od nas nikakvo 
zlo ne dolazil«* — Ropkinja Potamijena u Aleksandriji,“ rop- 
kinja Felicita u Kartagi“ ropkinja Sabina u Smirni/ rob 
Vital u Bologni? rob Porfirije u Cezareji i mnogo drugih 
podnijeli su muke i dali život za vjeru Isusovu. — Kršćanski ro- 


1 S, Ignatius, Ad Polyc., 4. 

2 Paul Allard, Dix lecons sur le Martyre (6. izd.), str. 160. 

5 Eusebius, Hist, Eccl., V, 1, 

* Eusebius, Hist. Eccl., VI, 5. 

5 Ruinart, Acta martyrum (ed. Ratisbonensis 1859), Passio SS, Per- 
petuae et Felicitatis, str, 134—136. 

* Ruinart, o. c., Passio S. Pionii et sociorum eius, str, 188, 

7 S, Ambrosius, De exhortatione virginitatis, 1. 

5 Eusebius, De mart, Palestinae, 11. 

bovi ne strepe pred poganskim sucima, jer se osjećaju slobodnima. 
»Tko si ti?« zapita rimski prefekt Rustik roba Evelpista. On 
odgovori: »Rob sam Cezarov, ali kršćanin, od Krista sam primio 
slobodu i po njegovoj milosti istu nadu imam kao i ovi« (drugi na- 
zočni robovi), 

Ovaj mučenik naziva se »Cezarov rob«. Cezarovi robovi ili 
Cezarci, kako se nazivlju, sačinjavali su posebni stalež, pa ćemo 
o njima koju napose reći, Bili su većinom zaposleni u carskoj pa- 
lači, u uredima ili u provincijskom upraviteljstvu. Iz toga raza- 
biremo, da je kršćanstvo već rano uhvatilo korijen i u samom car- 
skomu dvoru. — Sv. Pavao u poslanici Filipljanima piše: »Po- 
zdravljaju vas svi sveti, a osobito, koji su iz doma careva« (Filip., 
4, 22.), t. j. kršćanski sluge u carskoj palači. Luč kršćanstva upa- 
ljena u carskoj palači još za Nerona, nije prestala da sja kroz 
čitavo carsko doba. Usprkos strašnih progona uvijek je bilo Ce« 


.zaraca kršćana u velikom broju. Ima ih pod Markom Aure- 


lijem (161. - 180.), a još više pod Komodom (180. - 193.). Ima 
ih pod Septimijem Severom (193. - 211.), čijeg je sina 
Karakalu (211. - 217.) odgojila dojilja kršćanka »lacte christi- 
ano educatus«, kako piše Tertulijan.“ — Na početku vlada- 
nja cara Valerijana (253. - 260.), prije nego je počeo progo- 
niti kršćane, bila je carska palača, kako piše Euzebije, tako 
puna kršćana, da je naličila kakvoj crkvi.“ Kršćanski robovi bi- 
jahu osobito brojni prvih godina vladanja cara Dioklecijana 
(284. - 305.), pa su u vrijeme njegova progonstva u velikom broju 
i umirali kao mučenici, 


II. 


Drugi niski stalež, koji je Crkvi dao mnogo mučenika, bili 
su oni, koje Rimljani nazivahu »humiliores, tenuiores«, dakle za- 
natlije, mali trgovci, proletarci i ljudi bez stalna zanimanja. Drža- 
va je ovim proletarcima davala hranu i tako ih odgajala u bespo- 
sličenju. Čim se pojavila katolička Crkva, u gomilama lete, da pri- 
grle novu vjeru, koja im je davala garancije i za duhovna i za tje- 
lesna dobra, a učila ih poštivati rad i radnika. 

Sv. Pavao poslanicu Rimljanima završava dugim nizom po- 
zdrava, koji su bili namijenjeni onima, što ih je on već prije po- 
znavao, kao »ljudi iz Narcisove kuće« i »ljudi iz Aristibu- 
love kuće«, a to su sudeći po njihovim imenima iz niskoga sta- 
leža. — Tacitovi podaci o rimskom požaru pokazuju, da je ovaj 
stalež bio temelj kršćanskog naroda u Rimu u to doba. Neron, 


? Ruinart, o. c., Acta S. Justini, str. 106. 

1% Tertullianus, Ad Scapulam, 4. 

11 Eusebius, Hist. Eccl., VII, 10. 

1? Eusebius, Hist, Eccl., VIII, 6. — Laktancije - B. Lovrić, Kako umriješe 
progonitelji Crkve, 15. 

svalivši krivnju za rimski požar na kršćane, poče ih okrutno pro- 
goniti, a muke, kojima ih je mučio, upućuju samo na niski stalež, 
jer druge su muke bile namijenjene osobama odličnijega roda, Ta- 
cit nam riše i načine, kako su mučeni kršćani; neki su, kako je 
poznato, ušivani u životinjske kože i bacani pred pse, da ih ras- 
trgaju, druge su propinjali na križ, treće spaljivali, četvrti su ob- 
lijepljeni smolom, te su ih obnoć palili mjesto bakalja. Neron nije 
samo ustupio svojih vrtova za mučenje, nego je i sam prisustvo- 
vao tim groznim prizorima. be a 

Prvi mučenici iz ovoga staleža posvetili su zauvijek svojom 
krvlju Vatikanski brežuljak, s kojeg će kroz sva stoljeća sjati luč 
istine i neustrašljivog kršćanstva. ' pd 

»Acta martyrum« sačuvala su nam mnoga imena mučenika 
iz ovog staleža. Evo jednog odlomka iz mučeničkih akata sv, S e- 
rena, Kad je doveden pred sud vrtlar Seren, sudac ga zapita: 
»Kojega si roda? — Kršćanin sam, odgovori Seren. — Sudac mu 
opet reče: A gdje si se dosad sakrivao ili kako si izmakao, da ne 
žrtvuješ bogovima? — On odgovori: Bogu se svidjelo, da me oču- 
va na životu dosad, Bio sam kao kamen odbačen od gradnje, ali 
sad će me Bog uzeti za svoju zgradu. Pa, kad hoće, da izađem na 
javu, pripravan sam trpjeti za njegovo ime, da imadnem dijela u 
kraljevstvu njegovu s drugim svecima, — Kad je ovo čuo sudac, 
žestoko se razljuti i reče: Jer si se dosad izmicao te prezreo za- 
povijedi careve sakrivajući se, i budući da nijesi htio bogovima 
žrtvovati, nalažem, da ti se odsiječe glava.« I odmah je odveden 
na stratište.“ — Ovo je bila nagrada za neustrašljivu vjeru vrt- 
laru Serenu. Takovih boraca za vjeru iz niskog staleža ima mno- 
$0: pastir Temistoklo, pastir Mamas," krčmar Teodot," 
četiri klesara iz Panonije, flautaš Filemon, ugljar Aleksan- 
dar' i mnogo drugih. ' ' 

I nadgrobni natpisi u katakombama potvrđuju nam, da je 
ovaj stalež dao Crkvi mnogo vjernika i mučenika, Čitajući te nat- 
pise mislio bi čovjek, da čuje gdje govori prosti rimski puk, i gdje 
drhće, kako kaže Tertulijan, njegova duša »prosta, neobrađena i 
prostodušna duša trga, raskršća i radionice.«“ 


HI. 


U Kristovu Crkvu ne stupahu samo robovi i siromasi, nego 
i rimska vlastela, pa čak i članovi carske dinastije. 

Tacit i katakombe nam svjedoče, da je u Rimu bilo kršća- 
na iz odličnijih porodica. — Tacit priča o PomponijiGreci- 


13 Tacitus, Annales, XV, 44. 

24 Ruinart, 0. c., Passio Sancti Sereni martyris, str, 517, 

15 S, Basilius, Hom., XXIII. 

15 Ruinart, 0. c., Passio sancti Theodoti Ancyrani, str, 373, 
17 S, Gregorius Nyss., Vita S. Greg. Thaum. 

18 Tertullianus, De testimonio animae, 1. 

ni, odličnoj rimskoj gospođi i ženi konzula Aula Plaucija, 
pobjednika nad Britancima. Pomponija je radi »stranog prazno- 
vjerja« (superstitionis externae rea), dovedena pred sud, koji je 
bio sastavljen od članova njezine porodice,“ »Tuđe praznovjerje«, 
što spominje Tacit, zbog čega je bila osuđena od svojih, nije bilo: 
ništa drugo nego kršćanstvo. Po nekom natpisu u katakombama 
de Rossi u svojem djelu »Roma sotterranea« misli, da je ona 
imala unuka kršćanina," Pripisuje joj i osnutak jedne grobnice na 
Apijskoj cesti. 

Drugo groblje iz istoga vremena, što ga osnovala gospođa 
iz carske porodice, jest groblje sv, Domitile na Ardeatinskoj 
cesti, Flavija Domitila, unuka cara Vespazijana (69. - 79), 
a nećakinja Titai Domicijana, udala se za Flavija Kle- 
menta, koji je bio konzul g. 95., a kršćanin kao i ona. — Kad 
je Domicijan počeo da progoni kršćane, Flavije Klement bude 
uhvaćen kao kršćanin, a Domitila bi otpremljena na neki otok. 
Budući da Domicijan nije imao djece, posini dva sina Domitile i 
Flavija Klementa, da ih učini nasljednicima, Kratko iza toga oni 
se više ne spominju, a možda su nastradali u revoluciji, u kojoj je 
i Domicijan poginuo. — Ta dva sina Domitile i Flavija Klementa 
bila su kršćani, i da su ostali na životu, možda bi već 200 godina 
prije Konstantina na rimskom carskom prijestolju sjedio 
kršćanski vladar. 


ovih natpisa može se sastaviti cijela jedna zlatna knjiga kršćan- 
skoga plemstva u prva tri stoljeća. Ta rimska vlastela rado su da- 
vala svoja imanja, grobnice i vrtove, da dobiju relikvije kojeg mu- 


čenika, Stoga nije ni čudo, da imamo toliko mučenika i iz ovog 


4% Tacitus, Annales, XIII, 32. . 

** De Rossi, Roma sotterranea, t, II. p. 363. (kod Allarda), 
** De Rossi, Roma sotterranea, t. I, p. 319. (kod Allarda), 
2? Suetonius, Domit., 10, 

2 De Rossi, Bull, di arch, crist. 1888 - 1889. (kod Allarda). 
* Albers, Hist. Eccl, t. I, p. 70, 

najuglednijeg staleža, jer su se sjeda! članovi jačali i sokolili u 
jeri učeničkim grobovima svoje braće, E i 
M3 ko su neki carevi — kao Valerijan g. 258. me. na 
stojali da zapriječe širenje kršćanstva među rimskom v . ra 
nijesu u tom uspjeli. I u vrijeme najžešćih progona nae o jea 
novih pristaša u najodličnijim porodicama, pa čak i u jo a 
ljutih progonitelja vjere." Da se kršćanstvo širilo i na samo 
dvoru, svjedoče nam mnoga vrela. — Origen dopisuje Bea a 
Filipom (244. - 249.) i njegovom ženom S everom." Dio “ 
cijanova žena Priska i kći mu V alerija bijahu jarana: ra 
barem katekumene." Stoga i Tertulijan smjelo dovikuje og aka 
ljima rimskih pokrajina: »Hesterni sumus, et vestra omnia imple 
vimus, urbes, insulas, castella, municipia, conciliabula, pe m 
tribus, decurias, palatium, senatum, forum, sola vobis re gom 
templa: Od jučer smo, a već smo sve napunili, gradove, e ke, 
utvrde, municipije, sudišta, sam a teniek je“ dekurije, palaču, 
tavismo samo hramove.)« 
suite Moje nije bilo samo u Rimu, nego i u drugim 
provincijskim mjestima. G, 112. Meiji ' mL a : : : d : 
m . . . n u a 
Mlađi javlja u poznatom pismu caru | ra la Pi e 
čju naišao na velik broj kršćana svake dobi, eža 
ovoj S i kako se zbog vjere kažnjavaju perika dh imaće 
1 i ini 1 s etiam, vo 
omnis aetatis, omnis ordinis, utriusque sexu Ak ate 
i tur.) Ovim se jasno potvrđuje, da ] 
PLA ki SK ičnijih staleža. — I tako je kršćanstvo 
mučenika iz svih pa i odličnijih staleža, : 4 
6 ličnika rimskoga carstva, i nesamo 
već rano prodrlo u domove od po eriniph kosesa 
i prigrlili kršćanstvo, nego su ga i herojsk 
do avijedali E mareći ni za svoj visoki položaj, ni za imanje, pa 
ne bojeći se ni same smrti, 
IV. 
ij ž bio. i ji«. Teško mu je od- 
ći je stalež bio tako zvani »srednji« s e od- 
pona među, jer on je bio prijelaz između siromaha i vla- 
stele. U ovoj društvenoj zajednici bili su većinom veliki trgovci 
i posjednici imanja, a često i članovi gradske moai 
Sv. Pavao u svojim poslanicama obraća se na č ra .. 
staleža, kad govori o djelima milosrđa (IL Kor, kafone ); <. 
daje pravila, kako da žive s robovima (Efež., 6, 9); ka ue . 
da ne budu oholi i da ne prionu uz bogatstvo (I Tim., 6, 17). Dalje 


š im ž kite, ali da ostanu u 
3 o dopušta efeskim ženama, da se kite, u 
oh Ha čednosti, i da izbjegavaju zlato, biser i skupocjena odi 


25 Tertullianus, Ad Scapulam, 3, 

2% Eusebius, Hist. Eccl., VI, 36. kaki 

27 Laktancije-B, Lovrić, Kako umriješe progonitelji Crkve, 15. 
2 Tertullianus, Apologeticus, 37, 

% Plinius, Epistolae 97. 

jela (I. Tim., 2, 19). Isti savjet daje sv, Petar kršćanskim ženama 
maloazijskih crkava (I. Petr., 3, 3), — Sve nam ovo govori, da je 
među kršćanima bilo dosta vjernika iz imućnijih staleža, 

Kršćanska zajednica 2, i 3, stoljeća imala je mnogo boga- 
taša, i stoga se često spominju radi ljubavi, koju su iskazivali svojoj 
braći. Sveti Atal, jedan od lionskih mučenika »muž glasovit« 
(vir valde celebris), kako kaže povjesnik Euzebije, bio je rodom 
iz Pergama, a došao je u Galiju radi trgovačkog posla. On je mu- 
čen g. 177. zajedno sa sv. Blandinom. Budući da je svoju 
braću mnogo pomagao, zvali su ga »stup i potpora naše zajed- 
nice« (qui columna et firmamentum Ecclesiae nostrae semper 
fuit)." — Članovi ovog staleža na svakom mjestu pokazuju svoju 
darežljivost prema Crkvi. Tako je Crkva u Rimu dobila samo od 
jednog kršćanina na dar 200,000 sesteraca,“ 

U ovaj stalež idu i učenjaci i književnici prvih vjekova. Krš- 
ćani bijahu brojni »na forumu« t, j. kao suci i advokati. — Zadnji 
apologeta prije svršetka progonstva, Arnobije, napisao je živo- 
topis učenijih ljudi, koji su u trećem stoljeću ušli u Crkvu, i kaže 
da su tu: »filozofi, govornici, pravnici, liječnici i gramatici, koji 
su prezreli staru vjeru i priključili se kršćanstvu (Tam magnis 
ingeniis praediti oratores, grammatici, rhetores, consulti iuris et 
medici, philosophiae etiam secreta rimantes magisteria haec ex- 
petunt, spretis quibus paulo ante fidebant.« 

Kršćanski apologete prvih vjekova nesamo da perom brane 
istine katoličke vjere, nego za ovu istinu daju i svoj život. — 
Sv, Justin mučenik odvažno i neustrašljivo ispovijeda sv. vjeru 
pred rimskim prefektom i kliče: Kršćanin sami (Christianus ego 
sum). On je izdržao sve do konca života u svojoj stalnosti, prem- 
da je prefekt gledao na sve moguće načine, kako bi ga sklonio 
da žrtvuje bogovima i tako spase život, ali mu Justin sa svojim 
drugovima dovikuje: »Učini brzo što hoćeš, jer mi smo kršćani i 
idolima ne žrtvujemo (Fac cito quod vis, nos enim Christiani su- 
mus, et idolis non sacrificamus«)" — Isto tako mučeničku smrt 
podnese i sv. Ciprijan g. 258. 

I ovaj nam je eto stalež dao mnogo vjernika, branitelja 
kršćanske nauke i mučenika, 


V. 


Ostaje nam još da koju reknemo i o vojničkom staležu. 
Crkva se već od početka širila među vojnicima, Eno već sv. Ivan, 
Preteča Isusov, krsti vojnike. (Luk., 3, 14) Sv. Petar krsti centu. 
riona Kornelija. (Dj. Ap. 10.) Sv. Pavao propovijeda pretori- 


% Eusebius, Hist, Eccl. V, 1, 

%1 Tertullianus, De praescr., 30, 

22 Arnobije, II, 5 kod Jelenića, Povijest Hristove Crkve, 1?, 75, 
35 Ruinart, o. c., Acta sancti Justini Philosophi str, 105 - 7, 

jancima u Rimu. (Filip. 1, 13) I tako vojnici već rano stupaju u 
katoličku Crkvu. Stoga i Tertulijan u svom djelu »Apologeticus« 
piše »implevimus et castra ipsa (napunili smo i sam tabor.)“* Ako 
gledamo na broj vojnika u rimskom carstvu, upravo se moramo 
čuditi velikoj množini mučenika vojnika. 

Povijest nam svjedoči, da u svim mjestima, gdje su bili vojni 
tabori, u Italiji, Numidiji, Mauretaniji, Hispaniji, Aziji, Egiptu i duž 
Dunava mnogi vojnici pa i sami časnici žrtvovaše život za vjeru. 
Poznat je slučaj kršćanske tebajske legije, koju je car 
Maksimijan dao najprije dva puta desetkovati, a kad preostali 
vojnici nisu htjeli da žrtvuju bogovima, dao ih je sve sasjeći. Pod 
Dioklecijanom na početku progona svi oni, koji nijesu htjeli žrtvo- 
vati bogovima, bili su tjerani iz vojne službe, pa su mnogi i živo- 
tom platili svoje vjersko, kršćansko uvjerenje. Što je ostalo na 
životu, bilo je sad bez kruha i krova, jer im je vojnička služba 
bila stalno zanimanje. Saznajemo to od Euzebija, koji u svojoj 
»Crkvenoj povijesti« piše: »Pošto je nekakav rimski vojvoda, ne 
znam mu imena, stao da progoni kršćanske vojnike, uzeo je pre- 
gledavati i brojiti one, koji su u vojsci služili, stavio im je na volju: 
ili da se pokore carskoj zapovijedi i zadrže svoj čin, ili, ako 
uskrate posluh, da izgube čin. I mnogi su vojnici kraljevstva Isusa 
Krista bez i najmanjeg oklijevanja voljeli ispovijest ovoga imena 
negoli svjetsku čast i sreću, Od ovih su nekoji nesamo izgubili 
čast, nego su i život žrtvovali za obranu vjere.«“ 

1 u zadnjem pokušaju progonstva pod Licinijem bi mučeno 
četrdeset vojnika kršćana u Armeniji." Kršćanski vojnici izdržali 
su čvrsto sve napadaje svojih poganskih vladara, pretrpjeli su 
burne i krvave vjekove progona, ali su ostali čvrsti i jaki u svetoj 
vjeri: to su zaista bili Kristovi vitezovi. | 


Tako je eto Crkva trpeći proživjela prve vjekove. Gledala 
je, gdje teče krv stotina hiljada njezine djece, koja su junačkom 
smrću sjajno svjedočila njezin božanski izvor. Kroz duga tri vijeka 
sve zalihe, kojima je raspolagao duh poganstva: strahovita sila 
rimskoga carstva, filozofija iskvarena sofizmima, sjaj i čari po- 
kvarene civilizacije, sve se to upelo, samo da se u korijenu uguši 
Crkva. I dok su neprijatelji klicali propasti i smrti mlade Crkve, 
ona odoljeva, ona se još jače afirmira; ona prelazi u miroljubivu 
ofenzivu, širi se i pobjednički osvaja zemlje i narode i vodi ih u 
naručaj Kristu Kralju, u koga nema ni Scita ni Barbara. I stoga 
je Tertulijan mogao doviknuti poganskim Rimljanima: »Sve više 
nas ima, kadgod nas kosite; sjeme je krv kršćana. (Plures effici- 


mur, quoties metimur a vobis; semen est sanguis Christianorum.«") 
A. Zrno. 


54 Tertullianus, Apologeticus, 37. 35 Eusebius, Hist. eccl. VIII 4. 
3 Gregorius Nyss., Oratio IL in XL martyres. 
37 Tertullianus, Apologeticus, 50. 

PRAVOM se govori o japanskom nasilju prema Kini.“ Ali 

nije se Kina samo s Japanom tako sprovela. Povijest po- 

sljednjih decenija zna za cijeli niz sličnih slučajeva. Sjeća- 
mo samo neslavne kaznene ekspedicije zapadnih sila za osvetu 
ružnih nedjela, što ih Kinezi počiniše za bokserskoga ustanka 
(1898—1900); japanske opsade Mandžurije poslije već spominjanog 
21 zahtjeva (1915); pačanja Japana u unutrašnje kineske borbe (g. 
1926.); postupka Engleske, koja je s proljeća 1927. poslala jaku 
»šanghajsku ekspediciju« od 25.000 ljudi, da potisne boljševički 
val, što je zapljuskivao po Kini i mogao britskoj Indiji zakrenuti 
vratom, (Kažu, da je još uvijek 10,000 tih ljudi u Šanghaju!), Na- 
dalje sjećamo, kako je poslata šesta japanska divizija u Šanghaj 
(1928.), da spriječi prodiranje triju kineskih nacionalističkih armi- 
aha PRE preni eratu, ali bez uspjeha, Konačno spo- 

az Rusa u Mandžuriju : iri 

Ana utas željatoe HO) ju povodom kirtieskoruskog sukoba 


Izvori kineske slabosti. 


Takove su invazije bile moguće samo radi kin itič 
slabosti, koja izvire iz Embokotale obiteljskog ie ira 
dica u Kini znači mnogo više negoli po drugim zemljama. Razvila 
se na agrarnoj podlozi, Obiteljski posjed se nije baštinom dijelio 
nego ostao zajedničkim vlasništvom, koje se obrađivalo zajednički 
uz vrlo razgranatu podjelu posla, Ova je organska cjelina vladala 
gospodarskim i socijalnim životom svih članova, pa i priženjenih 
koji se svi moradoše podvrći glavaru obitelji. Države prema našim 
evropskim pojmovima barem u staroj carskoj Kini (do 1912.) nije 
bilo, nego je to bila više kulturna zajednica pojedinih obitelji 
Državnim poslovima bavio se samo car i njegovi činovnici. A ti 
oops zapletenim ceremonijama i vanjskim sjajem okružiti 
; nar nimbusom, da ih je od naroda dijelio nepremostivi jaz. 

uk je osjetio, da ima i država tek, kada je valjalo platiti porez 
Mandarin je u glavnom davao samo upravnotehničke poticaje a 
izvodili bi ih porodica i selo. Tako je već tada postojala neka 
autonomija na demokratskoj podlozi. Carev utjecaj na državnu 
upravu bio je neznatan; njegovi ukazi svršavali bi se redovito ri- 
ječima: »Čujte, pokorite se i drhšćitel« Kako su činovnici kod pro- 
vođenja zakona neminovno globili, to su ih dočikali s vati slo: 
ge eženjem. Prema tomu nije u Kineza ni bilo prave ljubavi za 


a MEKE 
* Por, »Život« br, 7, i 8. 0. $. 

Taj uzrok političke slabosti u staroj Kini dobro je uočio Sun- 
jat-sen, obnavljač Kine i politički najsposobnija glava u Aziji, koja 
se budi. Toga čovjeka štuju kineski intelektualci kao svojega ku- 
mira, a protivnici njegovi govore o njem samo s najvećim poštova- 
njem. U svojim »Pučkim načelima« upozorava Sun-jat-sen na po- 
trebne zadatke, zagovara modernu demokraciju, koja će osim au- 
tonomije odgajati puk, da sudjeluje u državnim poslovima, pa ta- 
ko stvoriti državnu svijest. Lako je uvidjeti, kako je to gigantski 
teško provesti kod naroda od 500 milijuna, Za to treba najprije 
intenzivnoga prosvjetnog i odgojnoga rada, koji je kraj kineskoga 
skepticizma osobito težak, Onda treba stvoriti moderno činovni- 
štvo, koje će drukčije nego mandarini uživati povjerenje narodno 
i nositi živu državnu svijest i živi državni moral, Kako nam poka- 
zuju vijesti, što danomice stizavaju iz Kine, zadnjih 20 godina još 
nije pošlo za rukom riješiti tih zadataka, ali se mora priznati, da 
ima barem nešto uspjeha. 

Nego kineska nemoć i slabost ne izvire samo iz konfucijev- 
skoga obiteljskoga sistema nego slijedi također iz kulturne krize. 
Stari prirodni poredak, na kojem je izgrađena kineska prošlost, 
došla je u doticaj s civiliziranim državama, pa ga je to s temelja 
potreslo, i nemiri te građanski ratovi zadnjih trideset godina sa- 
mo su znakovima narodnoga postajanja, posljedice razračunava- 
nja staroga kulturnog poretka i novoga civiliziranoga svijeta. Sa- 
mo ih tako možemo razumjeti. Kinesko je mišljenje vazda proži- 
mala nepokolebljiva vjera u moć prava i ideje, dok je za nasilje 
imalo samo prezir. Klasički kinesko mišljenje očituju na pr. riječi 
konfucijevskoga učenjaka Ku-Hung-Ming-a: »Evropsko stanovni- 
štvo izgubilo je ponajviše smisao za snagu i svetost sredovječne 
kulture, a nove kulture još nije dovoljno prisvojilo, da mu posluži 
kao poluga za čuvanje građanskog poretka, Sad ga moraju tjerati 
u red ne kakovom moralnom snagom nego grubom fizičkom silom 
policije ili t, zv. militarizma.«* Samo zato, što je kineska kultura 
u Japanu uhvatila tako malo korijena, mogla je u nj neobično brzo 
da prodre i moderna civilizacija ili po riječima spomenutoga ki- 
neskog učenjaka »topovska i parobrodska kultura«! Za jednoga 
ljudskog vijeka nastala je od autarkijske ratarske s obzirom na cje- 
linu socijalno vrlo tankoćutno  razgranjena  ekspanzivna indu- 
strijska država, i za kakovih pedeset godina pretvorio se Japan 
iz prototipa istočne svemu stranom nepristupne države u današ- 
nju političku velevlast! Ako Japan danas može da nesmetano tje- 
ra ekspanzivnu politiku, to duguje modernoj civilizaciji, a kultur- 
ni položaj Kine nam tumači njezinu nemoć. I ta dva tako različita 
faktora stoje sučelice na bojištu. 

Bilo bi izvan okvira ove radnje, kad bismo htjeli potanko 
razviti sve faktore, koji su doveli Kinu do njezine političke slabo- 


1 Ku Hung Ming, Chinas Verteidigung gegen europđische Ideen. Deutsch 
von A, Paquet. 

sti, Stoga ćemo ih ovdje samo još jednom spomenuti: Nesreće od 
poplava, slabe žetve, znatno oborena cijena srebra, sovjetska 
propaganda, koja je otkinula vanjsku Mongolsku od stare Kine 
(što je danas »neovisna« sovjetska republika), neprestani građan- 
ski ratovi, koji od golema carstva napraviše igračku tuđih utje- 
caja, Često pitaju, kako kineski narod može već gotovo 20 godina 
trpjeti trajni, unutrašnji i vanjski rat, koji je kriv, da 200 milijuna 
Kineza gladuje i živi bez stalnoga krova nad glavom? Tko je či- 
tao putopise ponajboljih poznavalaca Kine, zna rješenje te zago- 
netke: opijum! 

A Često se dešava, da se jedan dio nadnice isplaćuje svježim 
opijumom — unatoč internacionalnih konvencija o opojnim otro- 
vima! 

To barem donekle tumači iju o 
a 500 milijuna? mači letargiju ovoga golemog naroda 


Kolos se budi. 


Ipak je Kina zapravo samo prividno pala u letargiju, jer is- 
pod površine kraj svega ugnjetavanja još uvijek živi duh Kine, duh 
naroda, koji konačno želi biti slobodan. Prastara povijest toga 
naroda je neprestano pokazivala, da je moć višega morala, kako 
reče Sun-jat-sen, ipak jača od svih protivnih sila. Ljudi, koji za- 
ista poznaju Kinu, poriču i danas najodlučnije, da njezina kultura 
propada, ističu, da će narodni genije poslije velike eklektičke re- 
cepcije opet jače doći k sebi i da će probaviti ono tuđe, čim si je 
pretovario želudac, S tim se već i počelo, Prvi vanjski napadaj na 
cjelovitost Kine bio je dovoljan, da tako reći preko noći ukloni 
sve unutrašnje svađe i stopi u jednu jedinu frontu sve neprijatelj- 
ske stranke, U bolnim trudovima japanske ofenzive porodilo se 
narodno jedinstvo, koje se očituje u »Odboru za posebne poslove« 
sad najvišim vladinim organom, sastavljenim od najistaknutijih 
ljudi nankinške i nekadašnje kantonske vlade. Nije ništa novo da 
kineski narod tako živo reagira na napadaj izvana; nova je samo 
neobična sloga. Prije se mislilo, da će Kina, taj bolesnik Istoka 
biti pasivna kraj svih pokušaja, da se raskomada ili zauzme. Ali 
onamo od revolucije imale su imperijalističke vlasti prilike naučiti 
gorkim iskustvom, da će ih svako nasilje skupo stajati i da se ono 
uopće ne rentira. Nije to od jučer, da se protiv »jednostranih ugo- 
Vora« i tuđinskih ovlastica ne buni samo nekoliko »returned stu- 


———___ 


za g Dobar dio odgovornosti za to nosi Engleska. Kad je pred 100 godina 

e iz Indije sve više škodio, mislila je carska vlada, da će to moći 

dijakoga Gae zabranom, ali je time pogodila trgovačke interese britsko-in- 

pine api ća koji je onda u svojoj borbi za opijum štitio »prava slobo- 

aa ne«, G, 1843, Kina je prisiljena mirom u Nankingu, da se preda en- 
om kapitalu: počela je politika »otvorenih vratiju«, 

dents« (doma došlih studenata) i u tuđini odgojenih političara. 
Narodna si je misao malo pomalo utrla put i u mase pa se bojko- 
tom mnogo snažnije očituje negoli oružjem. Svi Kinezi danas 
složno bez izuzetka žele potpunu suverenost s takovim žarom, da 
se veći jedva može zamisliti, Čini se, da su tuđinske ovlastice ko- 
načno svršile svoje. Poput Turske i Kina će prije ili kasnije stresti 
ove nedostojne veze, Stoga vlasti, koje pravom eksteritorijalnosti, 
koncesijama ili drugim ovlasticama krnje kinesku suverenost, stoje 
pred izborom: ili ostaju kod starih metoda, da svoje pozicije bra- 
ne oružanom silom te tako svakoga Kineza okrenu protiv sebe, 
dok napokon ne budu hoćeš nećeš prisiljene da popuste; ili mora- 
ju priznati Kini pravo, da sama odlučuje svojom politikom, s njom 
pregovarati kao s ravnopravnom i priznati joj de facto suvere- 
nost, što joj je zapravo de jure priznat već tim, što je primljena u 
Savez naroda. Nema sumnje, da je ovaj drugi put jedini, kojim se 
mora udariti to više, što su ponajviše gospodarski motivi, koji od- 
ređuju politiku. U interesu zapetog međunarodnoga prometa tre- 
balo bi s veseljem poći ususret potpunoj suverenosti i unutrašnjem 
jedinstvu Kine. Tad bi se _ na tom tržištu od svojih 500 milijuna 
kupaca mogli otvoriti novi putevi svjetskoj trgovini. > 

Kina je najveći od dosad otvorenih teritorija, gdje industrij- 
ski proizvodi mogu naći dobru prođu. Dakako, te mase ljudi mogu 
tek onda u većem opsegu doći u obzir kao kupci industrijskih 
proizvoda, kada se njihova mogućnost kupovanja znatno poveća, 
Tome međutim još zasad stoji na putu cijeli lanac gospodarskih i 
političkih poteškoća; trvenje, što ga izaziva propadanje staroga 
načina proizvođenja, uzrokom je velikih gubitaka, započeto, otka- 
ko se otvorila zamlja evropsko-američkoj trgovini, a ojačalo, ot- 
kako je poslije svjetskog rata pospješena industrijalizacija pogra- 
ničnih područja. Milijuni malih obrtnika osobito u tekstilnoj indu- 
striji ostali su bez posla. Životna mogućnost im je snižena na mi- 
nimum tako, te Evropljanin toga ne može uopće da pojmi. Osim 
toga su još unutrašnje. političke borbe, a s njima u vezi i zanema- 
reni radovi oko navodnjavanja znatno poremetile produkciju ra- 
tarstva. 


3 Nije ni potrebno objašnjavati, da je u sadašnjici prevelika mržnja na 
sve tuđinsko poglavito -upravljena protiv svega japanskoga. Zapad je imao pri- 
like s užasom iskusiti, kako razbješnjeli Kinez zna demonski mrziti, prigodom 
»bokserskog ustanka«, kad su Kinezi samo kosili »bijele đavle«, Mržnja na 
Japan potječe iz g. 1915, kad je bio predan 21 zahtjev, i koliko se god puta 
obnavlja godišnjica tog »dana poniženja«, ponovno se podjaruje bijes mržnjom 
napunjene mase, Mržnja na Japan dobila je nove hrane, otkako je Japan pro- 
valio u Mandžuriju. Psihologijski je to lako razumjeti osobito kod raštrkanih 
kineskih četa, koje su japanskim zaposjednućem ostale bez ikakove plaće i bez 
kruha te kao beskućnici lutaju zemljom, dok ih protivnici proglašuju »banditi- 
ma« te postupaju s njima kao s potpuno bespravnim ljudima. 

Jedna statistika iz godine 1925. donosi, da je od 305 miliju- 
na za rad sposobnih Kineza oko 170 milijuna bez posla. Premda 
su ove vijesti nesigurne, ipak zajedno s ostalim poznatim činjeni- 
cama pokazuju, kako je težak život široke kineske mase, i kako 
Kina ima malo sila, koje bi omogućile kupovanje. Pri tom nas ne 
smije varati porast kineskog uvoza, koji je najniži od svih zemalja: 
od glave naime samo 104 dinara (8 maraka). 

Između ostaloga i nagli porast pučanstva u Kini, taj opći po- 
jav kod svih naroda monsunske Azije, opravdava nadu u jaku po- 
tražnju na kineskom tržištu. Prema jednoj engleskoj statistici po- 
rastao je broj poroda u godinama 1911, — 1929 od 25_na 30 
pro mille, dok je broj smrtnih slučajeva u istom razdoblju spao 
s 46 na 26, a smrtnih slučajeva kod dojenčadi od 270 na 182 pro 
mille, Kako je osobito u sjevernoj Kini velika prenapučenost, vidi 
se iz pokreta za iseljivanje. Raseljivanje u unutrašnjost zemlje smje- 
ra uglavnom u Mandžuriju te je od godine 1920, poradi slabe žetve 
i poradi nesigurnoga političkog položaja od godine do godine ra- 
slo tako, te iznosi više manje jedan milijun. Pridolazi još godišnje 
oko jedan milijun iseljivanja u inozemstvo. Ovo zadnje može ne- 
posredno biti na štetu radničkoj egzistenciji po cijelom svijetu, 
jer se Kinezi sele četimice. Ta broj Kineza, koji žive u inozemstvu, 
porastao je od godine 1890, sa 6.5 milijuna na 25 milijuna, Ameri- 

.čko i australsko sprečavanje kineskog useljivanja nije gotovo ni- 
šta utjecalo na broj tih useljenika, nego samo na smjer njihova 
useljivanja. 


# 


Kineska racionalizacija i industrija, 


Kina je izrazito ratarska zemlja. Ima otprilike samo 1 mili- 
jun industrijskih radnika (t. j. 0.2% od svega stanovništva). Sve 
je više znakova, koji pokazuju, da kinesko ratarstvo pomalo pre- 
lazi od ručnog rada i prastarog načina k intenzivnijim oblicima: 
više se naime upotrebljavaju strojevi i umjetna gnojiva. (Njihov 
uvoz se od godine 1925. do 1928, više nego početvorostručio!), Je- 
dnaki je napredak kod natapanja rižnih poljana sa sisaljkama. To 
vrijedi doduše prije svega za stanovita područja primorskih pro- 
vincija. Ali čini se, da je vlada spremna podupirati taj razvitak, 
kako se vidi iz jednoga njezinog programa iz g. 1928., prema ko- 
jem je predvidjela za obrađivanje tla: da se iskrče pustare, da se 
provodi domaća kolonizacija, da se uredi naseljivanje, te da se 
grade ratarnice, 

Spomenuli smo već, kako je poslije rata napredovala indu- 
sstrijalizacija kineskih pograničnih područja. Kina se dakako na- 
lazi u početnom stadiju velike silovite promjene, koja se u zapad- 
nim (evropskim) zemljama počela prije kojih 100 godina. Kina da- 
nas istom prelazi od staroga k racionalnom načinu poslovanja, 
.mjesto ručnog rada upotrebljava strojeve. lako se taj proces na 
očigled tek polagano odvija, ipak su dosadašnji uspjesi za Kinu 


Ga zanosno ——— 


Liz 

s 


tehnika svojom posebnošću uzrokovala gospodarsku i političku 


strijsku državu, 

Mlada kineska inteligencija preuzela je s evropskom znano- 
šću i s evropskom tehnikom i evropsko poimanje države. Odgoji- 
lo se građanstvo, koje je bilo izrazito nacionalno i koje je odlučno 
odbacilo ideje staroga kineskog svijeta. Gospodarski je interes 
onda poveo to građanstvo protiv tuđinskog ekonomijskog imperi- 
jalizma, te stvorilo nacionalističku ideologiju, neprijateljstvo pro- 
tiv tuđinaca. Pa jer je vlastita vladalačka kuća predaleko pošla 
ususret stranim vlastima, odbilo se nacionalističko građanstvo od 
monarhijskoga državnog oblika i odabralo republiku kao idealni 

državni oblik. Pad dinastije značio je boj protiv vlade tuđinaca 
i izgradnju kineskog narodnoga gospodarstva pod vodstvom mla- 
doga građanstva. 

Nakon pobjedonosne revolucije od g. 1912. započeo se nagli 
razvitak građanske nacionalne države i vlastite industrijalizacije. 
Vrlo je dobro došlo za taj razvitak, što su evropske industrijske 
države, koje su vladale svijetom i svagdje silno utjecale, bile od- 
više zapriječene, a da bi mogle sprječavati razvitak kineske na- 
rodne svijesti i vlastite kineske industrije. Štićeno svjetskim ra- 
tom moglo je kinesko građanstvo napredovati usprkos krvavih 
nemira u zemlji i unatoč ratnih pustošenja. Za ilustraciju toga na- 
pretka evo, kako se razvijala tekstilna industrija: Kina ima 

6. 1890: 1 predionicu sa. 65.000 sve kineskih vretena; 

g. 1913: 32 predionice s 835.000 vretena, 

Od toga: 504.000 kineskih, 
75.000 japanskih, 
176.000 engleskih, 
80.000 njemačkih. 
$. 1925: 3,461.000 vretena. 
Od toga: 1,985.000 kineskih, 
1,274.000 japanskih, 
205.000 engleskih. 
$. 1929: 3,753.000 vretena, 
Od toga: 2,200.000 kineskih, 
1,400.000 japanskih, 
153.000 engleskih. 


Finansijska emancipacija Kine, 


Ovi brojevi uostalom jasno pokazuju, da Kina industrijaliza- 
cijom postaje gospodarski sve to samostalnijom, i da je utjecaj 
tuđih kapitalističkih sila sve slabiji. Jedna od svrha, za kojima ide 
Japan u svojim militarističkim preduzećima, jest baš spriječiti taj 
napredak zbog japanske industrije. Ali kineske gospodarske i 
financijske samostalnosti ne će spriječiti nikakova nasilja. To će 
je naprotiv još bolje pospješiti. I doista već dulje vremena opaža- 
ju se pokušaji, kojima Kina nastoji, da se na financijskom pitanju 
emancipira od skrbništva bijele rase. A taj pokušaj mogao se u- 
ostalom opaziti i kod drugih azijskih naroda: u Turskoj, Perziji, 
Indiji, (Turska i Perzija već su se otresle nesamo političkih nego 
i finansijskih veza.) Tako Kina velike potrebe svojih državnih zaj- 
mova pokriva iz same zemlje: njene banke i financije su se po- 
sljednjih godina vanredno ojačale. Pri tom valja imati na* umu, da 
je Kina jedina država, koja je moderni bankovni sistem izgradila 
na srebrnoj bazi, dok je od godine 1930. za pomorsku carinu u- 
vela zlatnu valutu, da može plaćati kamate stranih zajmova. Ki- 
nezi su pomalo natrag osvojili i druge grane trgovine i industrije. 

ako je svilena industrija posve, a pamučna industrija ponajviše 

u kineskim rukama, Gotovo sve su trgovine čak i na koncesijskim 
područjima već kineske, a 99% nekretnina u istim tim  područ- 
jima, u kojima po ugovoru Kinezi ne mogu sticati zemlje, prešlo 
je pod tuđim imenima u kineski posjed, 

Na očigled toga razvitka iskrsava pitanje, kad će vlastiti 
kapital u Kini ili možda unutrašnja azijska kapitalistička nagodba 
doteći, da istisne strani kapital s onoga mjesta, što ga danas za- 
uzima. Danas će se jedva još moći govoriti o stvaranju »obojenog« 
kapitala kao o utopiji. A_kako će taj kapital utjecati na svjetsko 
gospodarstvo, ne da se zasad reći, Svakako nije već ni danas lako 
izaći na kraj s već primjetljivim tendencijama (subjektivno evrop- 
sko shvaćanje ih zove »smetnjama« s dalekog Istokal), pa makar 
se taj preokret kao i svaki drugi prijelaz od jednoga gospodar- 
skog sistema k drugomu izvršio barem za zapadno klasički kapi- 
talističko shvaćanje i ne znam kako sporo. Malo pomalo će kine- 
ski kapital posve istisnuti tuđi. Posljedica toga će biti, da se ra- 
skinu spone novčane vezanosti o tuđinu, i da se zajmovi, dioni:e 
i obveznice, dani u tuđinu pomalo povrate u domovinu. Stoga ra- 
zumijemo zabrinutost vlasti, što su zainteresirane na kineskom 
tržištu. Još ćemo je bolje razumjeti, ako držimo na pameti one 
neizrecljive napore oko toga kineskoga tržišta, što ih je na pr. sa- 
mo američka Unija utrošila. Koliko li je pregovora i diplomat- 
skih okršaja bilo samo zbog politike »otvorenih vratiju«, počevši 
od proglašenja te politike (John Hay g. 1899.) do američkog de- 
marša u Tokiju ovoga proljeća! Tako se svršio rat velevlasti za 
interesne sfere po Kini. »Otvorena vrata« značila su potpuno je- 
dnaku carinsku politiku za sve narode, što trguju s Kinom, ili 
drugim riječima najšire ovlastice za sav svijet. Ili vezanje trgo- 
vinske s kulturnom politikom, što ga nijedna druga država nije 
tako dosljedno provela prema Kini kao Amerika. Pravi američki 
način! »Američki« u dobrom smislu, jer se za tim ne skriva možda 
trgovački duh američkoga »business-man«-a. Ne! To je Lincolnov 
duh, koji trgovinsku-i prosvjetnu politiku veže jednu s drugom. 
Kina bi već prije nekoliko decenija postala plijenom evropskoga 
imperijalizma, da Udružene Države nisu napisale na njezinim vra- 
tima: »Hands of« (= ruke u vis, t. j. prste k sebil)! Američani su 
Lincolnova načela primjenjivali i na Kinu i na sve druge narode; 
oni su bili jedinom velevlasti, koja nije nikada niti tražila konce- 
sija niti ih primala i koja je radije »kolonizirala« prosvjećivanjem 
negoli oružjem. Takova je jedna kulturna propaganda bila upo- 
treba onih odšteta, što su ih Kinezi — morali platiti i Sjedinjenim 
Državama zbog groznih zločinstava, počinjenih za bokserskoga 
ustanka, Sasvim drukčije negoli ostale velevlasti nijesu Američa1i 
upotrijebili kineskih tributa za svoje vlastite svrhe nego su njima 
osnovali stipendije za kineske studente: tim stipendijama će mla- 

Kinezi moći studirati po američkim sveučilištima badava. Po- 
sljedica je bila ta, da su svi Kinezi, koji su studirali u Uniji, po- 
stali odlučnim zatočnicima američkoga duha i američkoga bića, a 

napose demokratizacije i pozapadnjivanja Ki m mA 
njene Države toliko idu. padnjivanja Kine, za kojima Sjedi- 


Kina i velevlasti. 


Još nam je reći koju o vrlo različi žanj i 
da a. istočnoazijskom sukobu, o Paja OMNI 
3 ajjače i najopasnije je pogođena japanskom pro 
sjevernu Mandžuriju Rusija. Za svih šeinmesi 2, deno 
opstanka nije Unija socijalističkih sovjetskih republika došla u 
nezgodniji vanjski politički položaj od ovoga, što ga uzrokovao 
postupak Japana. Jer za sovjetsku Uniju se ne radi sad samo o 
gospodarskim ovlasticama u Mandžuriji, nego o pravom životnom 
pitanju, naime o njezinoj obali, o najkraćem istočnom kineskom 
Prugom stvorenim, a sada po Japancima prerezanim spojem .s 
Vladivostokom, jedinom njezinom lukom na otvorenom moru a 
razmjerno barem bez leda, te o ruskom utjecaju na pacifičku 
svjetsku politiku, Ali nije samo vlasništvo istočne kineske ž»lje- 
znice, koja siječe Mandžuriju, predmetom sukoba s Japanom nego 
i pravo ribarenja, koje je, kako je bilo pokazano, za Japan “edno 
od najvećih životnih Pitanja. A da i ne spominjemo, kako bi bilo 
teško u slučaju potrebe braniti rusko-mandžursku nekoliko tisu- 
ća kilometara dugu među. Rusija se svakako napreže, kako bi 
izbjegla rat s Japanom. Jer ponajprije bi takovim ratom propala 
industrijalizacija sovjetske Unije, za koju je predviđena nova pja- 
tiljetka; zatim bi vojnički zapletaji, kako misle u Moskvi pružili 
imperijalističkim državama priliku, da za se štošta izbiju, a to va- 
lja pod svaku cijenu spriječiti; napokon znaju sovjetski vlastodrš- 
ci, da je za unutrašnju politiku vojska ovjenčana lovorikama mo- 
žda opasnija negoli pobijeđena, jer će slavom opojeni generali 
jedva pomišljati na to, da se dadu od moskovske civilne vlasti de- 
mobilizirati i poslati kući. No upravo opasno prekaran postaje 
Položaj Rusije nastojanjem izbiti odlučnu bitku s boljševizmom 
koji se sve više širi. A čovjek bi upravo rekao, da je Japan pre- 
uzeo tu misiju uime cijeloga svijeta. Osim toga se nakupilo »Bje- 
lorusa« t, j. ostataka carske vojske u Mandžuriji.“ Kraj tolike at- 


mosferske napetosti dosta je jedna jedina i i 
d n je jedna jedina isl —— 
Istočna Azija ode u zrak! ' RL I 


me Uočivši dobro pogibelj, koja im prijeti, sklopili su Sovjeti s Poljskom 
t. zv. »ugovor o nenapadanju«, da se sa zapada ne moraju ničega bojati, a 
zato vele, da su Poljskoj dali, te slobodno ide na istočnu Prusku i Daseta, A 
da Japan pogode u živo, udesiše Rusi u Mandžuriji, za koju misle da Ba uz 
g odoliju najzrelija za boljševiziranje, dumping. I zaista je japansko gospo- 
loi ja rasipanjem nezapamćeno jeftine robe iz Rusije pretrpjelo ven«ih 
X e usima je dumpiag jeftiniji nego poslati vojsku, a osim toga im se 

Sredstvo čini i uspješnijim za njihovo nastojanje oko aneksije. 

Japanski postupak silno je uznemirio i Sjedinjene 
Države. Zapravo je između ta dva naroda oduvijek trvenja bilo 
zbog smetanja kod useljivanja u Uniju, bilo zbog promjene ugo- 
vora o englesko-japanskom savezu, bilo zbog pokušaja američkog 
državnog tajnika Knoxa (g. 1910.), neutralizirati mandžurske že- 
ljeznice, bilo zbog poznatog 21 japanskog zahtjeva. Koje onda čudo, 
da raspoloženje u Uniji nije ni najmanje sklono Japancima, Sa svim 
tim su u Washingtonu vrlo oprezni, pa samo pedagoška gesta 
Hooverova dozivlje Japancima u pamet, da Amerika ima velikih 
finansijskih interesa da brani u istočnoj Aziji i da bezuvjetno želi 
cjelovitost Kine. Upravo je čudnovata ravnodušnost, s kojom 
Tokio prelazi preko prijedloga one Amerike, koje miljardskim 
kreditima duguje svoj oporavak poslije velikoga potresa! To po- 
kazuje, kako se vojnički krugovi japanski smatraju sigurnima kraj 
svega iskustva za svjetskoga rata, Amerika nije htjela zahtije- 
vati, da se zajamče »otvorena vrata“ jedno stoga, što je Man- 
džuriju kao kamen smutnje između sebe i Japana naprosto uklo- 
nila, a drugo stoga, što Sjedinjene države smatraju većim dobit- 
kom održati »tradicijsko prijateljstvo« s Kinom, koja jednodušno 
zahtijeva, da se dokinu svi »unfair treaties« (jednostrani, nepošteni 
ugovori), negoli talmi-jamstva formalno »otvorenih vratiju«, koja 
ipak ne daju nikakove sigurnosti od unutrašnjih nemira u Kini niti 
od narodnoga bojkota robe i podanika države, koje ne mogu da 
trpe. Iz vrlo živoga izmjenjivanja nota s Japanom se vidi, da u 
Washingtonu dobro znaju, od kakove je svjetske važnosti razvitak 
istočnog azijskoga zapleta za mir u »pacifičkom« oceanu, Stoga 
te note izrazuju veliku želju Amerike, da se ide za mirnim njego- 
vim rješenjem, doklegod je to samo moguće. 

Engleska se dosele upravo upadno rezervirano držala u 
istočnom azijskom sudaru. Teško je reći, da li se boji jasno reći, 
što misli stoga, što se boji pred javnosti neugodnih paralela s 
vlastitim postupkom s Kinom u proljeće 1927., ili možda ne želi 
novoga rizika u vanjskoj politici zbog teškoća u vlastitom empi- 
re-u, Zapravo će Engleska biti vrlo vesela, ako kinesko-japanska 
svađa još što dulje potraje, jer je veliki dio nezaposlenosti u En- 
gleskoj posljedica brzo uznapredovale i jake konkurencije japan- 
skih jeftinih tekstilnih proizvoda po Indiji, Egiptu, na Balkanu, 
po južnoj Africi, a nadasve po Kini. Tako je Engleska jedina 
stranka, kojoj je kineski bojkot japanske robe došao u horu, pa će 
joj zato samo biti drago, ako potraje, dok ona pomalo opet ne 
osvoji kineskog tržišta za svoju tekstilnu robu. 

To englesko nastojanje oko ekspanzije podupire oslabljena 
valuta, koja neobično mnogo znači za opstanak britskog »empi- 
re«-a u stadiju vrlo teškoga drmanja engleskih pozicija u Kini. 


5 Pogodbom za to, da se Amerika na washingtonskoj konferenciji odre- 
če graditi posebnu mornaricu na zapadnom Tihom oceanu, bilo je jamstvo 
»otvorenih vratiju«. 

Engleske pozicije potječu sve iz onoga vremena, kad se kineska. 
državna vlast pokazala posve nesposobnom odoljeti oružju zapa- 
dnih vlasti. Onda je Engleska stvorila Honghong, stvorila kao vo- 
đa evropskoga konzorcija vlasti bez takmaca i Šanghaj u Kini i 
ostale koncesije, zatim de facto suverenu upravu pomorske cari- 
ne i solne trošarine, prve željeznice; kabeli, parobrodi i trgovina 
s pamukom bili su sasvijem u engleskim rukama. Svi se ti organi za 
moć stare liberalističke Engleske naglo ruše. Engleski izvoz pa- 
muka u Kinu pao je na desetinu poprečnog izvoza prije rata. Fi- 
nansijske kontrole gotovo više i nema, konzulatsko sudovanje ne 
će se više dugo moći održati. Dok se moglo igrati poklanjanja 

vraćene su mnoge koncesije; poslanička četvrt u Peipingu ostade 
na cjedilu prijenosom glavnoga grada. Taj je prijenos zapravo in- 
direktnim napadajem sličnim bojkotu, a s kakovim evropske vla- 

sti treba da ubuduće često računaju. Sa svim tim drže se konzer- 

vativni »Tories«, koji od studenog prošle godine imaju englesku 
vlast u rukama, Japana. Ipak su se odlučili raditi zajedno s Ame- 

rikom sigurno od straha od japanskoga nastojanja zagospodovati 

pacifičkim oceanom, koje će ubuduće po svoj prilici jedva zaslu- 

živati ime »Mirnoga mora«, 

' Od ostalih manje interesiranih vlasti moraju Holan dijci 
paziti za slučaj istočnoazijskoga rata, da ne stradaju njihove ko- 
lonije. Franc eska je najsklonija (ill možda čak: jedina sklona) 
Japanu, Ta on joj treba kao saveznik na konferencijama za razo- 
ružanje, a isto tako za koloniziranje u Južnoj Kini. Tokio se opet 
smatra mnogo obvezanim prema Franceskoj. Njemačka bi 
valjda jedina bila zaista neutralna velevlast u tom hrvanju. Ona 
nema nikakovih imperijalističkih planova na dalekom Istoku, u 
prijateljstvu je sa sovjetskom Unijom, ima gospodarskih veza s 
Japanom, a trgovačkih s Kinom. Rado bi, da opet što prije dođe 
do mira i reda na Istoku. To je pokazala, kad se makar i uz neke 
rezervate pridružila demaršu anglosaskih velevlasti u Tokiju. 


Istočni problem i Savez Naroda, 


Usprkos nastojanju od više mjeseci nije ni samom Savezu 
N arod a uspjelo da ugasi oganj na dalekom Istoku. Taj neuspjeh 
bacio ga je u najtežu krizu, što ju je doživio od svojega postanka 
jer se počelo već i pitati, je li Savez uopće kadar ispuniti svoju 


pravu zadaću, naime: uzdržati mir i štititi napadnutog od napa- 


. dača Sav svijet želi nesamo prestanak svakoga neprijateljstva, 


nego i moralnu pobjedu one ideje mira, koja j i 
oi , koja je u Savezu dobila 
svoj simbol. Ali se kod toga zaboravilo, da Savez Naroda ima sa- 


be Sve dosele poduzete mirovne akcije, koje imaju svjetsko značenje 
(washingtonski ugovor, lokarnski ugovor i Kelloggov pakt), izvedene su osim 
toga bez Saveza Naroda, a značajno je, da su ih zamislili ponajviše Englezi 
odnosno Američani, ; 

mo toliko moći, koliko mu njegovi članovi koncediraju, da je on 
zapravo samo jedna fasada podesna za jake dojmove, ali da iza 
nje nema zapravo nijedne realne sile, a najmanje sada, kad je on 
po prviput u svojoj historiji trebao da istupi protiv jedne velesile, 
Prema ranijim sankcijama svojih članova, (sjetimo se samo Wilne, 
Njemena, provale u Ruhr i kriske afere), držao se Savez obično 
pasivno. Međutim je sankcijski račun Japana bio već samom 
mandžurskom pustolovinom prevršio mjeru tako, da se Savez mo- 
rao svakako pozabaviti tim prijepornim slučajem, Nemoć, kojom 
je nastojao da zbliži posve protivne interese, malo mu nije isko- 
pala grob. Ta se njegova osnovna slabost nalazi u njegovu usta- 
vu, a nada sve u sankcionoj ideji (članak 16.), po kojoj mu nije 
moguće ništa postići upravo zato, jer hoće da postigne sve. Može 
se bez izvrtanja reći, da su Japanci ismjehivali to posredništvo 
Saveza Naroda. Stoga je i poraz evropske civilizacije zaslugom 
Gćnčve za prestiž bijele rase na dalekom Istoku gori nego bašti- 
na svjetskog rata. — Japan se međutim nije ogriješio samo o 
ustav Saveza Naroda, nego pače o ugovor devetero vlasti te o 
Kelloggov pakt. Ovaj zabranjuje rat kao sredstvo izvanjske politi- 
ke, a onaj je išao za tim, da čuva suverenost i nezavisnost Kine, da 
traži sastav jake kineske vlade i sigurne jednake mogućnosti u 
Kini za trgovinu i industriju svih zemalja (»otvorena vrata«). 
Obadva ugovora imala su zajamčiti Kini mirni razvitak i zaštitu 
protiv izvanjskih napadaja. Japan je onda sa svojom tezom: rat 
na dalekom Istoku nije nikakav »rat« obašao te ugovore. No ako 
je moguće obići zabranu rata, onda nema ona ratna zabrana u 
Kelloggovu paktu ni odricanje voditi rat u drugim nekim ugovori- 
ma nikakvog smisla. Jedno je sredstvo Savez Naroda ipak vrlo 
dobro upotrijebio: nije priznao nove mandžurske države. Tim 
ostaje Mandžurija po međunarodnom pravu kineskim teritorijem, 
pa kineska vlada ima pravo da ga izvan japanske željezničke zo- 
ne posjedne trupama, dok se čete nove države imaju smatrati 
buntovničkim, Tek tako se održao Savez Naroda obašavši svoj 
vlastiti ustav i u savezu s Udruženim Državama principom nepri- 
znanja, koji se u ustavu ne nalazi, stao da izvodi pritisak na Ja- 
pan i izvodi ga još i danas. 


Istočni problem i razoružanje. 


Japanski osvajalački pohod u Kini opet je izvukao na tapei 
temu o ratnoj industriji. Novi je rat donio lijep dobitak u Japanu 
i po drugim zemljama, a osobito u Francuskoj i Čehoslovačkoj to- 
povskim kraljevima, koji su uvijek podjarivali mržnju između na- 
roda“ Ako i nije potreba tako velika, da stvori za nabavljače 


7 Socijalistički narodni zastupnik Pavao Faure iznio je u jednom svojem 
parlamentarnom govoru vrlo zanimljivih otkrića o »poslovima« tvrtki Schneide- 
Creuzot i Škoda te o tom, tko finansira svjetsko oružanje. 

odmah kakvu konjunkturu, a ono je zaslužba ipak tolika, 
da može podražiti t&k za sličnim srećnim slučajevima, a da i ne 
$ovorimo o gubicima drugih industrijskih grana pretrpljenim zbog 
veće nesigurnosti. Stare želje te (drukčije međunarodno poveza- 
nel) industrije naoružavanja samo su još ojačale japansko-ki- 
neskim ratom, a zli utjecaj te bezobzirne i kužne grane zaslužbe 
opažat će se sigurno sada još više nego prije. Sudbina jarac svjet- 
ske povijesti sastoji u tom, da s velikim poslovima ne će biti više 
tako jednostavno kao prije. U velikom ratu ne će ni industrija 
oružja imati što da zasluži. Njena će djela vjerovatno biti prva, 
koja će pasti kao žrtva raspojasanog uništavanja. Jer sve je već 
povučeno u ratnu zonu, dok se prije produciralo izvan nje. Veliki 
će posao upropastiti i samu industriju oružja. : 

Je li uistinu samo slučaj, da je gruvanje topova počelo baš 
u isto vrijeme, kad se u Gćnčvi sastala delegacija od 66 naroda, 
da vijeća o uklanjanju oružja i oopćem razoružanju? Taj 
bi nam odgovor mogli dati samo industrijalci oružja, koji jedva 
mogu da suspregnu podsmijevanje, kad se sastanu u Gćnčvi te 
iza kulisa konferencije za razoružanje rade zato, da ne bi njihov 
posao kod razoružavanja pretrpio odveć veliku štetu. Jer dosad 
je njihova žetva bila sjajna. Ta po vojničkoj knjizi Vijeća Naroda 
za 1931. porasli su godišnji izdaci za oružanje kod šest starih 
evropskih država, koji su g. 1898. još iznosili 1,58 milijarda mara- 
ka, a 1913. već 8,08 milijarda maraka, (dok je u svjetskom ratu 
bilo godišnje oko 250 milijarda maraka ispucano!), na 20 milijar- 
da. A tomu valja dodati još 20 milijarda maraka za tajne izdatke 
oko naoružanja. Ne treba ni riječce više, da jasno i glasno poka- 
žemo, kako su se države s obzirom na razoružavanje udaljile od 
jasno izrečene nakane sv. Oca Pija XI. 

Spekulantima od zanata iz svih zemalja već se smiješi nova 
zora, i već su na svim međunarodnim burzama porasle vrijednote 
čelične industrije te tvornica oružja i puščanog praha. Povodom 
toga dizanja cijena  (hausse) izjavile su barem velike banke u 
Wallstreetu, da ne će ni Japan ni Kina bilo u New-Yorku bilo u 
Londonu dobiti nikakova novca za rat, U interesu svjetskog mira 
moramo svi željeti, da to mišljenje zavlada općenito svijetom i to 
nesamo na kratko vrijeme ili možda tek s obzirom na pojedini 
ratni slučaj, jer samo će se tako očitovati sigurno stečena spo- 
znaja finansijskih magnata, da je svaki rat konačno samo proma- 
šen posao, pa svršio se on kako mu drago. 

Što će dakle biti s tim istočnoazijskim sukobom? Jedva se 
može unaprijed reći, kako će se razviti taj paralelogram sila iz- 
među naroda, koji teže na neovisnost, i između stranih zahtjeva 
za gospodovanjem, kojih će se velesile samo preko volje odreći. 
U smjer gibanja jedva se može sumljati: ono se kreće od nasilnog 
gospodstva prema režimu slobodnih ugovora, koji će ići za tim, 
da organiziraju mir i složni rad među narodima. Prijepor se ni 
najmanje ne tiče samo tih dvaju protivnika; govori se o Aziji, koja 

se budi: Kina, Indija, Orijent tinja ispod pepela, a ruska Sfinga 
hipnotizira svojim demonstvom svu Euraziju. Svjetski rat, u ko- 
jem je Istok gledao jedan strašni građanski rat između Evroplja- 
na, i tehničko civiliziranje Zemlje oživljuje politički polagano i 
one krajeve Zemlje, koji su, čini se, kroz stoljeća spavali i bili 
prepušteni na milost i nemilost Zapada, ali koji su sad već siti 
evropskoga skrbništva. Ako japansko-kineski konflikt nije  po- 
kusni alarm na gigantsku borbu svjetskih sila, tad je krajnje vri- 
jeme, da razumijemo te vatrene signale u Aziji te učinimo sve, 
što je ljudima moguće, da se daleki Istok smiri, A to će biti samo 
tada moguće, ako se ne budu istočno-azijski događaji kao dosada 
prosuđivali tek bijednom logikom našega zapadnog mentaliteta, 
nego ako se budu nastojali naći izvori duševne strukture u tih 
naroda, Samo tada moći će se zapriječiti, da Evropa ne postane 
kulturnom ruševinom, preko koje će duvati crvena mongolska 
oluja. K. Diederich. 

\ SV. CECILIJE CIPRIJAN PRVI 
AFRIČKI BISKUP-MUČENIK 


Opaska uredništva: Želeći donijeti u kojem od narednih brojeva »Života« 
u hrvatskom prijevodu dva spisa ovoga vrlog pastira duša, koji su još i danas, 
nakon 1600 godina, vrlo aktualni, donosimo najprije kratku sliku života i rada 
njegova iz pera poznatoga našega patrologa o. Bocka D. I. 


OPRECI s gordim, tvrdokornim i rigorističkim heretikom 
Tertulijanom ističe se to sjajnije mili i blagi te skroz »ka- 
tolički mučenik i katolički biskup Ciprijan« (Aug.), zemljak 

i mlađi suvremenik Tertulijanov. Podatke za Ciprijanov život va- 
dimo iz kratke i pouzdane biografije njegove (Vita Caecilii Cy- 
priani), što ju je brzo poslije smrti Ciprijanove napisao đakon mu 


i drug Poncije, nadalje iz spisa »De gratia Dei ad Donatum«, gdje 
sam svetac malo nakon svojeg obraćenja slavi svesilnu milost 


Božju, što se očitovala kod njegova vlastitog preokreta, a napo- 
kon iz raznih pisama svečevih. Rođen između .g. 200. i 210. u Kar- 
tazi kao sin ugledne i bogate poganske obitelji Cecilije Ciprijan, 
komu su kasnije nadjenuli i nadimak »Tascije«, zarana se obra- 
zovao u latinskoj i grčkoj književnosti te postao slavnim učite- 
ljem govorništva u svom rodnom gradu. U kući njegovoj stanovao 
je i stari katolički svećenik Cecilije (Poncije ga zove Cecilijanom). 
Taj je Ciprijana upozorio na Sv. Pismo i predobio ga oko g. 245.- 
246. za kršćansku vjeru. Poslije krštenja Ciprijan razdijeli sav svoj 
imetak među siromahe i svim žarom svoje duše stane težiti na 
kršćansku savršenost. Brzo ga primiše među klerike, te ga na 
koncu g. 248. ili na početku g. 249, na burni zahtjev puka kraj 
sve zapreke neofitizma i kraj svih prigovora nekih zavidnih sve- 
ćenika izabraše biskupom u Kartagi, a time i metropolitom pro- 
konzularne Afrike, : 

U svojoj biskupskoj službi Ciprijan krasno opravda po- 
vjerenje svojih izbornika. Spojio je pravi crkveni osjećaj s prija- 
znom i blagom ćudi i ljubav dobrog Pastira s divnim organizator- 
skim talentima. Kako je dobro poznavao ljude i život, nije išao za 
nedostižnim idealima, ali je stalno i s neslomljivom dosljednošću 
vršio svoju pastirsku službu (Bardenhewer). Već prve godine svo- 
ga: biskupovanja stao je na put nekim moralnim zlima, koja se bi- 
jahu raširila za razmjerno dugog mira prije Decijeva progonstva. 
No kad je g. 250. progonstvo buknulo, te razjarena poganska 
svjetina u cirkusu i amfiteatru u Kartagi vikala: »Ciprijana (ba- 
cite) pred lavovel«, sveti je biskup po savjetu Kristovu“ smatrao 
međutim za zgodnije, da se bijegom otme očitoj smrtnoj pogibelji 


1 Mt. 10, 23. 

i da se u to burno vrijeme sačuva svome stadu. Iz svojega skrovi- 
šta u blizini Kartage upravljao je dalje svojim pukom pišući mno- 
ge .pastirske poslanice, 

Bodrio je svete mučenike na stalnost posebnim pohvalama 
i nagradama, ali je i oplakivao kukavštinu mnogih kršćana, koji 
su se pod pritiskom progonitelja ili mitom i potpisom svojim ot- 
kupili od daljeg progonstva (acta facientes) tvrdeći, da su tobože 
žrtvovali bogovima, ili su uistinu tamjan sipali u vatru pred kumi- 
rima i žrtvovali (thurificati, sacrificati). Svi su ovi dakako bili is- 
ključeni iz Crkve, dok ne bi učinili dovoljne javne pokore, Mnogi 
se od njih požuriše nakon progonstva, da si pribave preporučna 
pisma (libelli pacis) od ispovjedalaca, koji su čvrsti ostali pa za 
vjeru trpjeli muke i tamnicu. A Ciprijanu protivna stranka (sve- 
ćenika Felicisima, Novata..,.) primila je tako preporučene od- 
metnike odmah opet u crkvenu zajednicu, pogazivši sve doondaš- 
nje propise o potrebnoj javnoj pokori. 

Vrativši se još u prvoj polovici g. 251. u Kartagu Ciprijan je 
taktičkim načinom uredio pitanje obraćenja skrušenih odmetnika, 
premda nije mogao zapriječiti raskol protivne laksne stranke. U 
isto je vrijeme nastala u Rimu protiv pape Kornelija rigoristička 
stranka Novacijevaca, koji su papu i istomišljenika Ciprijana tu- 
žili radi tobožnje prevelike popustljivosti s otpadnicima, Samo da 
ojača što više u otporu protiv sv. Ciprijana, Felicisimova laksna 
stranka pridružila se sad rigorističkoj raskolničkoj sljedbi Nova- 
cijevaca, koji su najprije poricali shodnost, a poslije i mogućnost 
crkvenog odriješenja od vjerskog odmetništva. 

Doskora novi užasni bič općenite kuge (g. 252. - 254.) naće 
u sv. Ciprijanu divnog i velikodušnog junaka, koji je pametno or- 
ganizirao pomoć kršćanskim i poganskim žrtvama kuge i sam svo- 
jom nesebičnom ljubavlju prema bolesnicima zadivljavao sve slo- 
jeve pučanstva. Kad su carevi Gal i Voluzijan naredili općenite 
(poganske) žrtve protiv te kuge, nastalo je novo progonstvo krš- 
ćana, koje je Ciprijanu dalo povod, da ublaži pokorničku discipli- 
nu. Progonstvo se brzo stišalo nastupom novog cara Valerijana u 
listopadu 253, : 

Svetac je sad nastojao, da podigne raskolom i progonstvima 
rasklimanu crkvenu stegu, i stoga držao više sinoda u Kartazi (g. 
253. - 256.). U nove se brige zapleo, kad je g. 255. nastala žestoka 
Prepirka s papom Stjepanom [. o valjanosti krivovjerskog i ra- 
skolničkoga krštenja. Poput Tertulijana i Ciprijan je s većinom 
afričkih biskupa i s nekim istočnjacima (Firmilijanom Cezarej- 
skim...) prekrštavao obraćenike iz hereze i skizme misleći, da je 
to u skladu sa Sv. Pismom i s predajom. S Tertulijanom argumen- 
tirao je: »Valjani krst ima se podijeliti u ime pravoga Boga i pra- 
voga Krista, Ali heretici ne priznaju istoga Boga i Krista kao i 
katolici.« Isto su učinile i tri sinode afričkih i istočnih biskupa. 


? Ep. 69—75, 


\ 

No papa Stjepan stalno je zabacivao tu praksu i nauku, Premda, 
kaže) heretici nemaju prave vjere u Trojstvo, ipak hoće da podi- 
jele krst Kristov i zato krštavaju po nakani Kristovoj i u ime pre- 
svetoga Trojstva po naredbi Kristovoj. Stoga valjano krštavaju. 
»Ako dakle koji od kojegod hereze k vama dođe, neka se ništa 
novo ne uvede osim onoga, što je predano: da se naime ruka po- 
loži na njih u znak pokore, jer i sami heretici među sobom svoje 
pridošlice ne krštavaju nego ih samo primaju u zajednicu.«* Sv, 
Augustin spominje ovaj navod Stjepanov iz poslanice Ciprijanove 
Pompeju i ujedno dodaje: »Premda se (Ciprijan) žešće, ali bratski 
rasrdio, ipak je mir Kristov u njihovim srcima pobijedio, te u ta- 
kvoj prepirci nije među njima nastalo nikakvo zlo skizme.«* Sije- 
pan je, istina, prekinuo dopisivanje s afričkim biskupima, ali brzo 
poslije toga bukne progonstvo Valerijanovo, u kojem je papa Stje- 
pan pretrpio mučeničku smrt (u kolovozu 257.), dok je Ciprijan u 
rujnu iste godine prognan u Kurubis; a 14, rujna 258. pade blizu 
Kartage i njegova glava od mučeničke smrti. Malo dana prije to- 
ga javio je biskupu Sukcesu mučeničku smrt nasljednika Stjepa- 
nova, pape Siksta ili Ksista IL, i to zato, da bi izvijestio o tom i 
druge kolege, i da svaki osokoli svoje stado na mučeništvo. To je 
očit znak, da nije bilo skizme među rimskom i afričkom Crkvom. 
Uzajamnu slogu jedne i druge Crkve u ono vrijeme potvrđuje živo 
saučešće, što ga je kler rimske Crkve iza smrti Ciprijanove izra- 
zio kleru u Kartagi. 


2. Sv. Ciprijan kao pisac. 


Ciprijan nam je ostavio 13 svojih spisa i 65 pisama. Svi su 
mu spisi više praktična smjera. Malo poslije svojega obraćenja 
napisao je prvu poslanicu ili bolje monolog »Ad Donatum«, 
Spis se spominje i kao posebna knjiga »o milosti Božjoj«. Svetac 
tu prikazuje pokvarenost poganskog svijeta, odakle ga je k Bogu 
pozvala milost njegova, te konačno: moli prijatelja Donata, da bi 
se posve predao vodstvu te milosti. Čini se, da je ova knjižica (od 
16 poglavlja) kasnije svetog Augustina potakla, da napiše svoje 
»Ispovijesti«, ili mu je barem služila za uzor kod onoga djela. — 
Apologetski smjer slijedi i knjiga »Ad Demetrianum«. Ovaj 
poganin širio je staru klevetu, da je kršćanstvo tobože izazvalo 
srdžbu i osvetu poganskih bogova u tolikim ratovima i drugim 
kaznama. Slično kleveću moderni pogani Crkvu, da baca narode 
u nesreću. Ciprijan mu zanosno odgovara, da tjeskobe roda ljud- 
skoga potječu od pravoga Boga, koji kažnjava  tvrdokornost i 
opakost pogana, osobito pak njihov bijes protiv kršćana. Pisac 
završuje ovu raspravu očinskom opomenom, da bi se pogani obra- 


3 Cypr. ep. 74, 1, 
* Contra Donat., 1. 5. 
5 Ep. II. Migne, P. L, 4, 228—233, 

tili pravom Bogu i tako postali dionici nebeskog veselja (pu 26.). 
— Spis »Kumirinisubogovi« više je nalik na zbirku apo- 
logetske građe, izvađene iz Minucijeva Oktavija i iz Apologetika 
Tertulijanova, da se dokaže neistina kumirstva i istina kršćan- 
stva. Sličnu neobrađenu građu pružaju »Testimonia ad 
Quirinum« (Svjedočanstva Kvirinu) u tri knjige, gdje se spo- 
minju biblijski tekstovi, koji dokazuju privremeni karakter Starog 
Zavjeta i ispunjena proročanstva u Mesiji i Bogu Kristu, te teksto- 
vi, koji se tiču vjere, dužnosti i kreposti kršćanskih. Spis »Ad 
Fortunatum« (ujesen 257.) na slični način niže tekstove Sv. 
Pisma, koji raspravljaju o dužnostima pravoga kršćanina, osobito 
u vrijeme krvavoga progonstva. Stoga se taj spis spominje i pod 
imenom »De exhortatione martyrii« Sv. Ciprijan u 
uvodu veoma zgodno i zorno ističe, zašto je ovdje samo zbijeno 
sabrao neke kratke točke za građu, koju treba da svaki pojedinac 
obradi razmatranjem i praktički primijeni na vlastite potrebe, 
Služi se pri tom slikom gotove haljine i neizrađene vune te veli: 
»Kad bi vam dao već gotovu i dovršenu haljinu, tad bi to bila 
moja haljina, kojom se drugi služi, pa možda ne bi dovoljno pri- 
stajala njegovu rastu i stasu, kad je za drugog bila načinjena. Sto- 
ga Vam sada poslah samo skrletnu (t. j. krvlju orošenu) vunu od 
Jaganjca, koji nas je otkupio i oživio. Primivši tu vunu (naime 
kratku jezgru natuknutih primjera i nauka Kristovih), napravit 
ćeš si haljinu po volji, kojoj ćeš se više radovati, jer je tvoj doma- 
ći proizvod. Onda ćeš i drugima dati, što poslasmo, da i oni skroje 
haljinu po svojoj volji i svom ukusu. Tako će se pokriti stara go- 
lotinja, i svi će nositi haljine Kristove, obučeni posvećenjem ne- 
beske milosti.«? 


* 


Moralnim i disciplinskim djelima  Ciprijanovim pripadaju 
osobito dva spisa, što su ih Oci čitali na sinodi g. 251.: »De la p- 
sis« (Otpadnici) i »De catholicae Ecclesiae unitate« 
(Jedinstvo katoličke Crkve). Oba su spisa zamišljena kao odulje 
pastirske poslanice. 

U spisu o otpadnicima Ciprijan se najprije veseli povraće- 
nom miru i govori o slavi postojanih mučenika (c. 1—3). Onda po- 
tresnim načinom daje oduška svojem bolu poradi tolikih odmet- 
nika (c. 4—12). U drugom dijelu (c. 13—36) upućuje lakoumne 
odmetnike, da im je potrebna izvanredna pokora, te da ne mogu 
odmah biti pripušteni u crkvenu zajednicu, Ludo je tražiti po lju- 
dima naglo izmirenje, ako sveznajući Bog ne bude izmiren iskre- 
nim popravkom života. Još je veća ludost tražiti izmirenje s 
Crkvom po raskolnicima, koji i sami stoje izvan Crkve. Pisac 
upozoruje odmetnike na čudesne kazne Božje, koje su snašle ne- 


% Migne, P. L, 4, 679. 

ke otpadnike, Sav je spis prožet toplim čuvstvom, srdačnom lju- 
bavlju i ujedno apostolskom snagom, kakva dolikuje dobrom 
pastiru. 

Spis o jedinstvu katoličke Crkve nastao je još iste godine 
povodom raskola, koji je istodobno mučio i afričku i rimsku 
Crkvu. Dok se Felicisimov raskol u Kartazi brzo ugušio, raskol u 
Rimu pod Novacijanom širio se puno dalje i prijetio nesamo Kar- 
tazi nego i drugim zemljama. Protiv Novacijana Ciprijan ističe, 
kako su raskoli i hereze djela i oružje đavlovo. Ima samo jedna 
Crkva Kristova, koju je osnivač njezin osnovao na jednomu, t. j. 
na Petru. Jedinstvo temelja jamči nam za jedinstvo Crkve (1—4). 
Širenje Crkve ne smeta njezinu jedinstvu. Iz jednog sunca izlaze 
mnoge zrake, iz jednog vrela izviru mnogi potoci, iz jednog debla 
izrasle su mnoge grane. Ali zajednica izvora čuva jedinstvo (5). 
Izvan Crkve Kristove nema spasenja. Ne može Boga imati za Oca, 
koji nema Crkve za majku. Jedinstvo Crkve nužno slijedi iz jedin- 
stva Božanstva i nalazi svoj simbol u nesašivenoj haljini Kristovoj. 
Tip kuće Rahabine (Jos. 2, 18; 8.) pokazuje Crkvu kao jedinu 
posrednicu spasenja. Dobri ne izlaze iz Crkve, jer vjetar odnosi 
samo pljevu, a ne pšenicu (6—9). Na ove načelne misli pisac niže 
svoje žarke opomene, da se vjernici čuvaju svakog raskola i osta- 
nu u zajednici sa svojim pastirom (10—27). 

Ciprijan se usko prislanja na nespomenutog Tertulijana u 
praktičnim spisima »Molitva Gospodnja« »Dobro strp- 
ljivosti« (g. 256) i »Odjeća djevicaA« (g. 249). Spis »D e 
opereeteleemosynis« (26 poglavlja) razlaže tekstove Sv, 
Pisma o dobrotvornosti i milostinji i o njihovoj vječnoj plaći raj- 
skoj. U prepirci o prekrštavanju opominje Ciprijan svoje pristaše 
spisom »De zeloetlivore« (O zelotipiji i zavisti) na uzajam- 
nu ljubav, koja je glavni stup kraljevstva Kristova. 

Kad je g. 252. kuga užasno stala harati po Africi i po drugim 
zemljama, Ciprijan je u posebnoj pastirskoj poslanici »De mo r- 
talitate« (26 poglavlja) svoje klonule vjernike tješio i sokolio. 
Baš kršćani imaju se posebno pripraviti na kušnje, ali za njih je 
Krist bolu oteo ostan: U kušnji se kušaju, u nevolji mogu toliko 
rajskih zasluga steći; a smrt im je samo prijelaz u bolji život. 


Zbirka pisama Ciprijanovih broji uz 65 njegovih poslanica 
i 16, koje su na njega upravljene, Ta je zbirka vanredno drago- 
cjena, jer nam podaje dosta jasnu i potpunu sliku crkvenih prilika, 
duha i života, discipline i uprave crkvene u onih 10 godina (248 - 
258). Bez apstraktnih refleksija ta pisma u konkretnim činjenica- 
ma i živahnom zornošću prikazuju disciplinu klerika i lajika, bri- 
gu za siromahe i utamničene, utješne pobude, udijeljene stalnim 
ispovjedaocima u vrijeme progonstva, opomene otpadnicima, da 
se pokore biskupima, što se tiče trajanja njihove javne pokore i 

drugih-uvjeta za izmirenje, žalosne prilike raskola Novatova i No- 
vacijanova, prepirke zbog prekrštavanja krivovjernika i nastoja- 
nje oko izmirenja, praksu crkvenu, što se tiče ranog krštenja 
djece (za prvih 8 dana poslije rođenja), valjane materije kod sv. 
misne žrtve" i načina potvrđivanja vjernika polaganjem ruke bi- 
skupove* i t, d. U posljednjem pismu navješćuje stadu skoru mu- 
čeničku smrt i potiče ih na mir i na stalnost u vjeri i mukama, 
zabraniv ipak, da se sami od sebe prijave poganima. 


" 


U spisima Ciprijanovim apologetika još manje znači negoli 
kod Tertulijana. Ciprijan nije muž špekulacije i dijalektike, nego 
više biskup apostolskoga pregnuća, U najužoj vezi sa Sv. Pismom 
i s tradicijom on pozitivno razlaže vjersku i moralnu nauku i svu- 
da ide za popravkom života i za obranom svoga stada «od raznih 
zamki, Ciprijan je čovjek katoličkog osjećaja. Poradi ovih vrlina 
tako su rado čitali njegove spise, te ih sv. Jeronim nije izričito 
ni nabrojio, jer da »su njegova djela sjajnija od sunca.«“* I sv. Au- 
gustin silno hvali njegove spise, te ujedno ispričava njegovu za- 
bludu o prekrštavanju krivovjeraca i ističe njegovu poniznu rev- 
nost, da očuva crkvenu slogu. LP. Bock D. I. 


oo onan ons ovna ana naa no stnnasno nno inoaoasosonoraposnnoas, 


BILJEŠKE > 


tas aoanoosnnotunonona aaa dana oaaagoaoaa sonnopoannnnovonoa«" 


* 


UPOREDO S VREMENOM! 


(Refleksije o savremenom svijetu i životu.) 


Novi sveci i blaženici. 


Rimska Kongregacija Obreda izdala je novi popis sluga i službenica 
Božjih, kojih se postupak za beatifikaciju odnosno kanonizaciju provodi kod 
nje. Popis je zaključen 1. studenoga 1931. Prije toga izašao je zadnji popis g. 
1921,, dakle prije deset godina.: 

U novom popisu nema imena onih, za koje još nije svršen dijecezanski 
proces, što se ima provesti prema propisima CZ kan. 2037. - 2064. prije po- 
stupka u Rimu. Dok je u prošlom popisu bilo 328 procesa, to ih je u novom 
551, premda je kroz zadnjih deset godina proglašeno 30 blaženika i 11 sveta- 
ca, i premda novi popis sadržaje samo one »causae«, kod kojih je ozbiljne na- 
de u uspjeh, 


7" Ep. 64, 5 Ep. 63. 
* Ep. 73, e. 9. 
1% De vir, ill, 67. 

Često se naime dogodi, da koji proces »počiva«, t. j. bilo radi izvanjskih 
bilo radi unutrašnjih poteškoća ne ide naprijed. Take je na pr. proces za bea- 
tifikaciju sv. Roberta Bellarmino D. I. počivao od g. 1753. do g. 1920. Nije da- 
kle u svakom takovu slučaju stvar izgubljena. Kod nekih procesa mogu biti 


već i herojske kreposti priznate, ali nema čudesa bez prigovora. Tako je u pro- 


cesu časnog sluge Božjega o. Ljudevita de Ponte D. I. još g. 1759. izašao de- 
kret o herojskim njegovim krepostima, ali onda je stvar zapela, jer nema tra- 
ženih čudesa. Bog u svojoj mudrosti zna, što čini, pa i proglašenje blaženika i 


svetaca čuva za najprikladnija vremena, Take je sv. Albert Veliki, koji je umro 


g. 1290., tek na početku ove godine proglašen svecem, U novom popisu ne na- 
lazimo više Ane Katarine Emmerich, koja se nalazila u popisima od g. 1909. i 
1921., dok naprotiv čitamo u njemu ime Marije od Agrede (f 1667.), kojega u 
pređašnjim popisima nije bilo. T, zv. .»Congregatio antipraeparatoria« o heroj- 
stvu njezinih kreposti održana je još g. 1769., ali je daljni proces zapeo radi 
njezinih vizija. 

Od 551 procesa, što se nalaze u novom popisu, 494 je za beatifikaciju, a 
57 za kanonizaciju (uračunavši i »causam« sv. Alberta Velikoga, koja je me- 
đutim završena). Prevario bi se međutim, tko bi mislio: koliko procesa, toliko i 
novih kandidata za čast oltara, jer se u mučeničkim procesima nalaze cijele 
skupine slugu Božjih. Tako na pr. procesi dvaju apostolskih vikara u srednjem 
Tongkingu: Josipa Diaza Sanjurjo i Melkiora Garcia Sampedro odnose se na 
1743 lica; jedan kineski proces s 4 biskupa na čelu obuhvaća 2420, a proces 
petorice franceskih Isusovaca iz bokserskoga ustanka hoće da dosudi čast ol- 
tara skupini od 2072 lica! Dakako da se istraga ne vodi samo »in cumulo«, 
nego se točno ispituje stvar svakoga pojedinca, pa se vrlo lako dogodi, da se i 
mnogo njih briše i izluči iz procesa, čim dokaz za mučeništvo nije siguran. 
Poznati su takovi slučajevi na pr. kod procesa za beatifikaciju rujanskih žrta- 
va pariskih (proces g. 1926.) i engleskih mučenika (proces g. 1930.) 

Prema narodnosti dijele se postupci novoga popisa u glavnom ovako: na 
čelu su Talijani s 271 procesom, zatim dolaze Francezi sa 116, Španjolci s 55 
i Belgijanci s 13 procesa. Prema vjekovima pripadaju na pr. 2 osobe trinae- 
stom, 247 devetnaestom, a 49 dvadesetom vijeku, Prema redovima, kojima su 
sluge Božji pripadali, dijele se ovako: 82 ih pripada franjevačkom redu (i to 
51 prvom, 19 drugom, a 12 trećem redu), 51 kapucinskom, 36 isusovačkom, 22 
dominikanskom (skupa sa ženskim ogrankom), 18 konventualskom, 13 redemp- 
torističkom, 12 bosonogim karmelićanima i 12 lazaristima. 45 ih je osnovalo no- 
vija udruženja za odgoju, a 83 za socijalni rad. Prema staležu od svjetovnja- 
čkih lica: 4 su kraljice: Kunigunda Poljska (f 1298.), Ivana od Valois (iran- 
ceska kraljica # 1505.), Marija Klotilda (sardinska kraljica # 1836.). 2 su sve- 
učilišna profesora: Kontardo Ferrini (f 1902.) i Friedrich Ozanam (Y 1853.). 
Zastupani su nadalje tvorničari (Filibert Vrau # 1905. i njegov šurjak Kamilo 
Feron-Vrau # 1908.), željeznički činovnici (Pavao Pijo Perazzo iz Turina f 
1911.), gimnazijci (petnaestgodišnji Dominik Savio f 1857. i vršnjak mu Galileo 
Nicolini # 1897,) itd, Ima i nekoliko svetačkih bližih rođaka. Tako je na pr. 
Ivan Krstitelj od sv. Mihovila (# 1765.) brat sv. Pavla od Križa; Josip Frassi- 


1 Potanje o svemu izvješćuje o. K. Kempf D. I. u »Zeitschrift fiir Aszese 
und Mystik« 1932., str, 165 - 171, 

netti ($ 1868.) brat je bl. Paule Frassinetti A u međusobnom su rodbinskom 
odnosu sami kandidati za čast oltara; rođena braća Antun (T 1858.) i Marko 
Antun Cavanis (# 1853.) i već spomenuti šurjaci Filibert Vrau i Kamilo Feron- 
Vrau, U popisu je i priličan broj mistika. Tako na pr. bl. Marija od Isusa Pa- 
redes (# 1645.), Marija od Agrede (# 1667.), Kandida od sv. Augustina (fr 
1861.), Klara Agneza Steiner _(' 1862.), Marija od raspetoga Isusa (t 1876.), 
Marija Patrocinio (f 1891.), Marija od bož. Srca (f 1899.), Gemma Galgani (+ 
1903.), Marija od muke Isusove Tarallo (# 1918.), Benigna Konzolata Ferrero 
(+ 1916.) i dr. 


Moderni individualizam. 


Racionalizam je star. kao ljudska povijest. Ali danas se više ne govori 
toliko ni o njemu ni o subjektivizmu, njegovu ocu, jer i kroz jedan i kroz drugi 
ipak malo probijaju ona svojstva, što ih jasnije nazivljemo ohološću i sebič- 
nošću. Stoga se sad radije govori ob indiviđualizmu! 

“Nego taj »individualizam« također može značiti rog i svijeću, Može da 
znači apsolutnu autonomiju čovjeka, kojega ne veže nijedan zakon, te djeluje 
i misli prema vlastitim sklonostima bez ikakove izvanjske obveze. A može da 
znači i potpunu skladnost pojedinca, afirmaciju ličnosti kao aktivne i moćne 
sile, sintezu intelektualne i moralne harmonije, U prvom značenju individu- 
alizam zabacuje svako vanjsko pravilo, svaku tradiciju, determinaciju; čak i 
izvorom vjere jest vlastiti ja. U drugom značenju ispovijeda bujni razvitak svih 
prirodnih sila i jake ličnosti, ali razvitak, koji ne odbacuje vanjskoga zakona ni 
auktoritetske pouke. Jasno je, da moderni kritički racionalista nikada ne misli 
individualnosti u ovom drugom smislu. š 

Luter je izdigao načelo: Objavljena nauka nalazi se u sv. Pismu, koje 
svaki kršćanin može slobodno tumačiti. Zaista čudnovato načelo, od kojega 
druga polovica obara ono, što prva tvrdi. Jer to »slobodno tumačenje« ne mari 
za crkveno učiteljstvo pa je početkom i temeljem radikalnoga vjerskog subjek- 
tivizma, koji se hitro pretvara u sentimentalizam, skroz na skroz neodređeni 
pokret, A neizbježljiva posljedica jest — intelektualna anarhija, od koje je 
samo još jedan korak do moralne, Drugim riječima »individualizam« u moder- 
nom značenju te riječi! Čovječji um, prepušten sam sebi, zna samo kidati vjer- 
sko jedinstvo i sijati tisuće sekta i teorija, koje će se međusobno pobijati. 

Kako dobro opaža de Grandmaison; najviše je pridonio današnjem kao- 
su ideja Kant. Sam pijetistički odgojen povezao je vjeru uz iracionalni svijet 
kao postulat praktičkog razuma. Prema njegovom ne dolazimo do sigurne tvrd- 
nje, da postoji Bog, razumskim zaključivanjem nego zahtijevanjem volje, Kan- 
tova je vjera dakle antitradicijska, antidogmatska, a liberalni protestantizam 
ide njegovim pravcem. Schleiermacher je otvoreno uveo sentimentalizam. Na 
njegovu je vjera osjećaj zavisnosti od Svega, Vasione! Dakle i opet iracionalan 
temelj; kršćanstvo toga filozofa nema dogmi i sasvim predano na milost i ne- 
milost subjektivnom impresionizmu mijenja se sa svakim vjetrom. 

Ovakav subjektivizam zabacuje objavu Božju ili stoga, što pretjerava 


Božju transcendenciju veleći, da Boga ne možemo nikako dokučiti, ili stoga, | 


3 Vidi: Huby, Christus, Paris, str. 973. 

što Boga monistički ponizuje istovjetujući ga s prirodom. A ako nema objave, 
nema ni predanja ni autentičkoga učiteljstva, riječju nema vjere u kršćanskom 
smislu riječi. Ipak moderni »individualizam« ne će vjere potpuno da zabaci, 
Da preda pred tim korakom, sili ga već fizičkomoralni zakon, kojemu se ljud« 
ski rod i danas kraj svih bezbožnih eksperimenata ne može da otme, zakon, 
da čovjek i čovječanstvo bez vjere ne može nikudnikamo, Ali zato sprema ka- 
ko Bogu tako i vjeri poniženje: ako je Bog nesvijesna vasiona, koja tek po“ 
malo dolazi do svijesti, tad je i vjera u tog boga u tamnoj i mutnoj podsvijesti, 
tek iracionalni zahtjev srca, neko neposredno i zaista čudno iskustvo, o kojem 
gospodin suveren — razum ne zna ništa, On tek ima taj zadatak, da ono nešta 
magle, što iz podsvijesti provali preko praga svijesti, pohvata i okuje u nesno- 
sne lance vanjskih oblika, »dogmi«. koji na svaki dašak »znanosti« pucaju po- 
put tanke paučine, da se iz njihovih ostataka na »vječnom ognju znanstvenog 
napretka« saliju nove forme, nove »dogme«, Čovjek je jedini izvor vjerske taj- 
ne i njezinim središtem. Tako je modernom »individualisti« dana mogućnost 
silne širokogrudnosti i »trpeljivosti«, kojom s visoka mjeri prolazne iskustvene 
materijalizirane vjerske kalupe, svijestan, da pravo blago nosi u najdubljoj 
dubljini svoje duše, naime »iskustvo božanstva«, kako bi ori rekao, ili zapravo 
jedno veliko — ništa, kako bi rekli oni, koji su iskreni prema sebi i prema 
njemu. U tom sadržajem tako bogatom »iskustvu božanstva« nalaze moderni 
individualiste »prirodnu vjeru«! Tek na ovako pripravljenu terrainu mogle su 
niknuti misao o »pankršćanskoj uniji«, koja bi sve vjere reducirala na zaje- 
dničku im bazu, i napori protestantizma da okupi razne svoje sekte složivši ih 
u »minimum«-u, u t. zv. »temeljnim člancima«. Ostalo pako velikodušno pre- 
pušta potpunoj »slobodi« biva anarhiji, jer svatko može taj »minimum« svesti 
na — ništa! 

Iz svega doslije rečenoga je jasno, što će taj moderni »individualizam« 
reći, i kako će se ponijeti prema pozitivnom kršćanstvu, a napose prema jedi- 
nom legitimnom i zaista izrazitom njegovu zastupniku — katolicizmu. Za nj je 
kršćanstvo samo posebni oblik prirodnoga vjerskog iskustva; Isus nije propo- 
vijedao objavljene nauke, koja obvezuje čovječji um, nego je bio prvim sub- 
jektom onoga prirodnog vjerskog iskustva, koje se kasnije prozvalo kršćan- 
stvom. Stoga to kršćanstvo na svojem početku nije imalo ni stroge tradicije ni 
nesnošljivosti prema drugim vjerama, Istom kasnije je ono u dodiru s hele- 
nističkom kulturom odredilo konkretne dogmatske formule i organiziralo Crkvu. 
Naš »individualizam« time — eto nam i opet jednoga zanimljivog paradoksa! 
— kraj svega zabacivanja časne starine i tradicije zapravo tvrdi, da je stariji 
od svake kršćanske predaje! Tvrdi, da je subjektivizam izvor, iz kojega je po- 
teklo kršćanstvo! Što će činjenice na ove apriorne konstrukcije? 

,Moderna je teologija, napose racionalistička, mnogo kopala po rudniku 
prakršćanstva.“ Iskopala je mnogi grumen zlata, što ga možemo upotrijebiti. 
Kršćanstvo bo odmah u početku nastupa kao božanska, dakle natprirodna i 
objektivna luč, koja rastjerava tamu ljudskog duha, što je lutao između raznih 
nauka i vjera. Nije ono plod filozofijske spekulacije niti sinteza poznatih na- 
uka, Što više: jedva je ikoji pokušaj sinteze kršćanstva i starijih filozofijskih 
nauka prošao bez osude sa strane one svijesti, koja je živjela u prakršćanskoj 


A Por. »Civilta cattolica« od 5. III. o, g. 

Crkvi te rastavljala nauk Božji od nauka ljudskoga, a helenizam joj značio 
uprav negaciju kršćanstva. Kršćanstvo je riječ, objava Božja: »Bog, koji je ne- 
kada mnogo puta i različitim načinom govorio ocima po prorocima, progovori 
nama u posljednje dane ove po Sinu.« (Žid. 1, 1.) Krist je došao s neba, po- 
učio apostole i poslao ih, da njegov nauk šire po svijetu. I taj nauk moraju 
apostoli vjerno naučavati, kako ih je Krist poučio. Sv. Pavao piše Korinćani- 
ma: »Ja primih od Gospodina, što vam i predadoh« (1 Kor. 11, 23.), a Galaća- 
nima: »Neki,,. uznemiruju vas i hoće da izvrnu evanđelje Kristovo. Ali ako i 
mi, ili anđeo s neba navijesti vam evanđelje protiv onoga, što vam navijesti- 
smo, proklet da budel« (Gal, 1, 7, 8.) I navodi razlog: »Dajem vam na znanje 
braćo, da evanđelje, koje sam ja propovijedao, nije po čovjeku. Jer ga ne pri- 
mih od čovjeka niti naučih, nego objavom Isusa Krista.« (ib., 1, 11. 12.) Stoga 
upućuje i svojega učenika Timoteja: »Povjereno dobro čuvaj!« (2 Tim. 1, 14.), 
a »Didache« propisuje svakomu kršćaninu u 2. vijeku već: »Čuvaj, što si pri- 
mio, niti što nadodaj niti što oduzmi.« (1, 14.) Jednako sv. Polikarpo opomi- 
nje: »Zabacivši ispraznost mnogih i krivih nauka vratimo se k nauci, koja nam 
je predana od početka.« (Filip. 1, 304.) 

Kršćanstvo se odmah spočetka pokazuje apsolutno intranzigentnim pre- 
ma drugim vjerama, jer je svijesno, da samo ono potječe od jedinoga istinitog 
Boga, Stvoritelja svemira i čovjeka. Njega jedinog ima čovjek da časti kultom 
latrije, koji će mu iz zahvalna srca puna ljubavi, a ne straha, poteći to lakše, 
što je taj Bog pun milosrđa čovjekom postao i donio čovječanstvu božansku 
istinu, Čudnovato je, kako moderni propovjednici dogmatske trpeljivosti sa- 
svim zaboravljaju, da je kršćanska krvca curkom curila tri puna stoljeća samo 
zbog kršćanske dogmatske »netrpeljivosti«. 

Jer baš intranzigentnost tjerala je u bijes i očaj poganstvo. Poganske bo 
vjere nikada nijesu svojatale istinu samo za se, nego su se prilagođivale politi- 
čkim i kulturnim prilikama pojedinih naroda; poganskom Rimu nije bilo teško 
u galeriju bogova svaki dan, ako zatreba, metnuti po koji novi portrait, Kršćan- 
stvo naprotiv gleda u tom praktičkom sinkretizmu negaciju Boga, koji traži 
čovjeka cijela: u privatnom i javnom, izvanjskom i unutrašnjem životu. Nema 
čovjek stvarati vjeru, nego mu nju nameće odnos njegov prema Bogu Stvorite- 
lju i Uzdržavatelju. Stoga su prvi kršćani veseli, što su dobili davno željkova- 
nu istinu, što hodaju u svijetlu božanske objave. Ta svijest porodila je u krilu 
kršćanstva moralne divove, kojima se poganstvo nije moglo dovoljno da nadivi: 
kršćani su naličili na djecu, koja se veselo vraćaju u očinski dom, a pogani 
beskućnicima, koji izgubljeni lutaju po mraku i ne znaju nikudnikamo... Rje- 
čita je poredba Lebretonova5: »Ne može biti dirljivijega kontrasta od onoga iz- 
među Misli Marka Aurelija i dvaju Apologija i Dijaloga sv, Justina. Mlohavost 
ove carske duše, koja je po prirodi tako uzvišena i religiozna, i nehotice ističe 
veselje i gorljivost kršćanskog apologete. Kod obojice je književna strana 
osrednja, ali zapravo nam je tu malo stalo do književnosti; ono, što nas u srce 
dira, jest prizor ovih dvaju duša, od kojih jedna iščezava u noći, a druga se 
penje k svijetlu.« - 

Već se tada za Marka Aurelija našla sučelice dva »individualizma«: po- 
ganski, koji je dizao pojedinca do božanstva, ali je taj pojedinac onda posrtao 


5 Les origines du dogme de la Trinitć, str, 73. cit u »Civilta cattolica«. 

pod (teškim bremenom; kršćanski, koji je pojedinca vezao Božjim zakonima, pa 
je onda pojedinac zajazio svoje razbivene energije i preporođen dizao se k sa- 
vršenstvu vlastite ličnosti, Povijest se opetuje. Moderni individualizam hoće da 
se ravna u vjerskom pitanju prema evoluciji razuma, koji se riješio svake dog- 
matske spone te se obogaćuje napretkom znanosti, Pa što se događa? Sin vuče 
za sobom i oca: svijet se vraća natrag u — poganstvo! Indiferentizam, skepti- 
cizam, nacionalizam, etatizam te osobito moralna dekadansa našega vijeka rje- 
čitim je dokazom za to, Sigurnim kompasom kroz more zabluda i jedinim si- 
gurnim kormilom u moralnoj anarhiji i opet je samo objava i milost Božja, ko- 
ja rađa pojedince tako jake, da ih sve to ne može da obori — kršćanski indi- 
vidualizam! 


Socijalizam u krizi. 


Kriza na sve strane, pa se i socijalizam nalazi u krizi, Prije svjetskoga 
rata vladao je njime historijski materijalizam Karla Marxa, a poslije rata ja- 
vio se u njegovim redovima i nacionalizam kao sinteza ideje i materije osobito 
u novim državama nakon mirovnih ugovora (u Versaillesu, St. Germainu i Tria- 
nonu), pa u Njemačkoj, Austriji i Ugarskoj. U fašističkom pokretu prevlađuje 
ideja »auktoritativne demokracije«, a slično je nešto i s religioznim socijali- 
zmom, koji je antimarksistički, antimaterijalistički i čisto idealistički. Protiv- 
nici Marxova socijalizma bili su prije rata bez ideja, dok je sada znatan dio 
omladine zanesen protivumarksovskim idejama. I uviđavni socijaliste klimaju 
zamišljeno glavom veleći, da se socijalizam našao u teškoj krizi, 

Mnogi su socijaliste prije rata držali, da pristaše socijalizma mogu za- 
priječiti svaki imperijalistički rat, Poznata je pjesma: »Alle R&der stehen still, 
wenn dein starker Arm es willl« Stoga je g. 1914, socijalizam bio teško pogo- 
đen, kad se samo malo uvjerenih socijalista usprotivilo tadašnjoj općoj ratnoj 
psihozi, To je bio prvi udarac. 

Druga nada mnogih socijalista prije rata bila je, da će socijalizam do- 
biti većinu, kad se uvede jednako i tajno pravo glasa svih ljudi i žena od na- 
vršene 20. godine života; da će se ukloniti utjecaj kapitalističke štampe i o- 
svojiti vlada, Međutim su na pr, socijaliste u Njemačkoj g. 1919, zahtijevali no- 
ve izbore, ali dobili jedva 40% glasova, Dalje se socijalizam nije nikada popeo, 
a nije ni u Austriji dobio većine, To je drugi udarac, 

Onda je nadošla još bratska borba dvaju internacionala: II, socijalisti- 
čke i III. komunističke a na štetu propagande za socijalizam, Sovjetska je Ru- 
sija prihvatila revolucijski marksizam komunističkog manifesta i mladoga Mar- 
xa najdosljednije. No osim u Rusiji malo je gdje taj marksizam imao većega 
uspjeha (nešto po Čehoslovačkoj i po Norveškoj); po kolonijama i po Aziji po- 
služio je samo nacionalističkim prevratima, koji su boljševizam upotrijebili, da 
izvedu nemire, a onda mu okrenuli leđa, Uz umjereni marksizam starijega 
Marxa pristala je izrazitije Neodvisna  socijalnodemokratska stranka u Nje- 
mačkoj i austrijski socijalizam. Ova se stranka sve više približava stanovištu 
profesijskoga udruženja engleskoga, Ostale se zemlje kolebaju između marksov- 


% Vidi o tom opširnije: »Zeitschrift fiir V6lkerpsychologie und Soziolo- 
šie« September 1931, (članak P, Krischa), 

skoga i profesijskoga stanovišta. Kad bi socijalizam uistinu bio nosilac znan- 
stvenoga konstruktivnog rada te dizao novo svjetsko.gospodarstvo prema pla- 
nu i tehnički dotjerano, onda bi se to barem negdje moralo i pokazati, Soci- 
jalizam s prezirom gleda na kapitalizam, koji je po njemu »u neprestanim kri- 
zama, bez plana i tehnički nejedinstven«, ali su i socijalistička poduzeća samo 
ondje uspjela, gdje su upotrijebili metode kojega pametnog kapitaliste. Sve je 
to udarac za udarcem po socijalizmu, ; 

Valja uzeti još u obzir ove činjenice: Broj namještenika i činovnika ne- 
prestano raste, a taj stalež slabo mari za socijalizam, Kapital, koji se prije mo- 
rao boriti s konkurencijom, odahnuo je. Jer veliki kapital sada regulira pro- 
dukciju prema potrebi i prođi. Ateistički, revolucijski marksizam se očevidno 
preživljuje. 

Rekoh, da broj namještenika i činovnika raste. Evo dokaza! 

Jedna električka centrala od više milijuna kilowata kadra je opskrbiti 
stotine tisuća obrta, cijele pokrajine i zemlje svijetlom i energijom.  Takova 
centrala treba vojsku tehničara, činovnika i namještenika (kontrolora, knjigo- 
vođa i sl), a ručnih radnika treba vrlo malo. Ubrzanim krokom prelazimo iz 
ere parnoga stroja u epohu električnosti. A ta epoha onda decimira proletari- 
jat, taj oslonac i snagu socijalističke stranke, Njemačka statistika staleža iz g. 
1925, pokazuje, da su radnici i kućni namještenici u 6. 1882. - 1925. spali sa 
66% na 50%, samostalna lica s članovima obitelji s 38% na 33%, dok su na- 
mještenici i činovnici poskočili od 5% na 16%. Očevidno se socijalna izmjena 
staleža drukčije provodi, negoli je to Marx g. 1850. predviđao. 

W, Woytinsky7 proučio je odnos proletarijata i kapitalista i došao do 
ovoga rezultata. Pučanstvo je u Njemačkoj (1925.) 59 milijuna, uposlenih 34 
milijuna. Ako nazovemo proletarcima sve one, koji žive samo od svojih žulje- 
va ili od nadnice, tada ih u Njemačkoj ima 19 i po milijuna ili 33% cijeloga 
pučanstva ili 57% sviju uposlenih. Dakle nije istina, da golema većina prole- 
tarskog pučanstva stoji protiv šačice kapitala, Tako je bilo na početku kapita- 
lističke ere, ali sada više nije. Marxov račun ne valja, 


Ideologija boljševizma. 


Boljševizam je politiškosocijalni pokret, koji je zahvatio oko 160 miliju- 
na ljudi ili šestinu zemlje. U njemu su dva pravca: zapadni i istočni? 

1. Zapadni pravac. Začetnici su boljševizma uzeli svoje ideje sa zapada. 
Već su njegovi preteče Bakunin, Krapotkin i Herzen bili pod utjecajem zapada. 
Carski apsolutizam, kmetstvo seljaka, analfabetizam (još g. 1918. dolazio je na 
1000 stanovnika 681 analfabeti) bacili su mladu rusku inteligenciju u naručje 
prevratnika, Trocki opisuje, kako su mladi gutali socijalističku književnost. I 
Staljin je napustio teologiju, netom se jače zanio za socijalizam. Marx, Engels 
i Bebel su duhovni oci boljševizma, koji je tek marksizam na djelu. Zato je 
Lenjinov marksizam radikalni materijalizam. Ako ćemo na Lenjinovu, svaki je 
oblik filozofijskog idealizma prosta iluzija: Plato je zanešenjak, Demokrit je 


7 Zahl und Gliederung des Proletariates. Die Gessellschaft 1925. I, str. 
398, cit, l, cit. 
8 Poredi; Gutzwillerov članak u »Schweizerische Rudschau« od 2. V. 1932. 

jedini filozof antike; Kant, Schopenhauer, Nietzsche su kod boljševika na in- 
deksu \zabranjenih knjiga. Društvo mora počivati na materijalističkom temelju; 
na njemu se dižu umjetnost, pravo, kultura, vjera, sve. Pravo? Prema boljševiz- 
mu pravo nema objektivnosti, nego je samo kodifikacija aktualnih gospodarskih 
odnosa. Stranka je stoga iznad prava: pravo se mora ravnati prema njoj, a ne 
ona prema njemu. Cilj, moć stranke posvećuje sredstva: Salus communismi su- 
prema lex! Zato GPU (Čeka) može osuditi na smrt bez optužnice i bez suđe- 
nja. — Etika? Privatna svojina bila je nekoć dobra, sad je zla, pa je jedina 
industrijalizacija opravdana. Komunizam ruši ženidbu i porodicu prema intere- 
sima proletarijata. — Vjera? To je ovjekovječenje pojedinih prilika ili prema 
Lenjinu je »produkt ili slika  ekonomijskoga  podjarmljivanja«. — Kolektivi- 
zam? Pojedinac bi nešto i vrijedio, kad bi postojala duša, ličnost. A Maksim 
Gorki veli, da je masa jedina realnost. 

2. Istočni pravac. To je reakcija na tlačenje kroz više vjekova kod Ukra- 
jinaca i Georgijevaca, na slabu nadnicu, mužikovo siromaštvo i na njegovu be- 
spravnost. Boljševizam je u Rusiji postao posebnom vjerom, jer je ruski puk 
religiozan. Pravoslavlje se doduše okamenilo i malo pokazivalo života. Ipak 
narod rado ima svoje crkve i poštiva kaluđere, pazi svoju liturgiju i ljubi Maj- 
ku Božju. Još uvijek se Rusi mole pred ikonama, Ima doduše mnogo sekta, ali 
religioznosti sa svim tim još uvijek ima, iako je u glavnom pasivna. Rus ustrp- 
ljivo podnosi zimu i tuđe batine. Boljševizam se nametnuo i silom hoće da ru- 
sku pasivnost pretvori u aktivnost, da Rusu nadomjesti pravoslavlje. Stoga iz- 
mosi preda nj svoju bibliju: Marxov »Kapital«, svoje evanđelje: otkupljenje 
kolektivnoga čovjeka; svoj red: savez borbenih bezbožnika s njegovim navalnim 
četama; svoje zapovijedi: provođenje pjatiljetke; svoje blagdane: 1. svibnja i 
dan revolucije; svoje svetište: Lenjinov mauzolej; svojega papu: Staljina; svo- 
jega đavla: kapitalizam; svoj koral: tvorničke sirene; svoje nebo: raj na zemlji; 
svoju inkviziciju: GPU, Boljševizam je dakle vjera svoje vrste i ne trpi uza se 
tuđih bogova, Lenjin zove vjeru »pićem, kojim se puk opija«, a Bog mu je naj- 
niža stvar na svijetu, 

Što je dakle boljševizam? Nije lito tjelesni, čovjekom postali sotona, 
koji bjesni protiv utjelovljenog Boga? Ili je možda Saul, koji iz unutrašnjega 
nemira, konačno iz indiskretne religioznosti ustaje protiv Krista? Hoće li Krist 
te opsjednute uništiti poput gerasenskoga krda, ili će možda i toga Savla okre- 
nuti u Pavla? Jedno je sigurno: boljševizam kao vjera ustuknut će samo pred 
vjerom, živom vjerom; politika ili same gospodarske i socijalne reforme ne će 
nikada s njime obračunati. Samo vjera u osobnoga Boga može istisnuti kult 
materije i svojom ljubavlju ugušiti posijanu mržnju te tako dati svijetu novi 
život, 


Španjolska republika (1931 — 1932.) 


Dne 14. travnja o. g. slavila je španjolska republika svoju prvu godišnji- 
cu." Izbori od 28, lipnja 1931, dali su konstituantu, koja se sastala 16 dana na- 
kon izbora i trebala završiti svoje djelovanje dne 9. prosinca. No ona je protiv 
ustava naprosto produžila svoje parlamentarno poslovanje, 

* Svojom pažnjom počastio ju je Paul Dudon u »Etudes« od 20. V. o. £., 
odakle vadimo ove podatke. 

Malo koji parlamenat zaista predstavlja svoj narod, a španjolski najma- 
nje. Taj parlamenat hoće da bude i da se zove demokratskim, a ipak u čl. 125. 
ustava prepušta vladi ili frakciji Cortesa, da mijenjaju ustav po volji: o puč- 
kom referendumu nema ni govora, U ustavu se veli, da »sve vlasti svih organa 
republike dolaze od puka«, ali se današnja konstituanta boji novih izbora kao 
netko tamjana, boji se slobodnoga glasa naroda. 

Prvi članak veli: »Španija je demokratska republika radnika sviju raz- 
reda, koja je organizirana u vladi slobode i pravednosti.« Koliko riječi, toliko 
protivnosti sa zbiljom! Crkve i samostani spaljeni u svibnju 1931. pokazuju, da 
u Španiji nema pravednosti, a sloboda se istovjetuje s anarhijom. Sloboda! 
Isusovce progone iz vlastitih kuća, jer su vjerni Papi. Svaki Španjolac može 
slobodno izabrati obitavalište (čl 31.), zanimanje (čl 33.), stvarati udruženja 
(čl. 38.) za razne ciljeve (čl. 39.), ali Isusovcima je sve to zabranjeno; oni su 
bespravni, jer drukčije misle negoli slobodni zidari, 

Prema čl, 27, ustava »savjest je slobodna, ima pravo ispovijedanja i slo- 
bodnoga prakticiranja svake vjere, koja je dopuštena na španjolskom zemlji- 
štu«, ali svega toga nema za katolike, koji su ipak većina u španjolskoj repu- 
blici Ova je naime uvela civilni brak, bezbožne škole, izbacila je iz bolnica, 
škola i sudnica propelo, agrarnom reformom otela je crkvena imanja, iz budge- 
ta brisala svaku novčanu potporu svećenstvu, zabranila pokrajinama i općina- 
ma izdati bilo kakovu pomoć za bogoslužje, odredila, da groblja ne smiju imati 
konfesijskoga obilježja. 

To je eto rad španjolske republike kroz prvu godinu njezina opstanka, 
Konstituanta misli, da mora pljunuti na svu slavnu prošlost svojega naroda, te 
se ugleda na francesku i sovjetsku revoluciju, da provede svoje djelo. Azana 
je rekao bih uvjeren, da mu je dovoljna sila i da će njome dati Španiji novi 
pravac. Nema sumnje, da je moguće i više godina pašovati po nesrećnoj zemlji 
i sticati što dalje sve to više nezadovoljnika. Ali mora jednom doći kraj, kad 
se vlada protiv. većine u zemlji. Azana to zaboravlja. Zaboravlja i to, da se sa- 
mo ondje dugo vlada, gdje se poštiva savjest građana, i gdje se ne gaze zako- 
nita sloboda, pravo porodice i vjera. 

Sadašnji se slobodni zidari u Španiji hvastaju, da su unijeli napredak u 
Španiju. Varaju i sebe i druge. Oni vode svoju novu republiku u barbarstvo. 
4000 štrajkova, neprestani nemiri i pobune, nesigurnost za goli život i imetak. 
nasilja nauckane mase i sl, pokazuju, da su novi kormilari španjolski bacili 
svoju domovinu u barbarstvo, kakova možda nije bilo ni za poganske ere, Zai- 
sta se slobodna zidarija ne može dičiti sa svojim pokusom na  pirenejskom 
poluotoku. : A. Alfirević D. I. 

Cappello M. S. J., Tractatus Canonico-Moralis De extrema 
unctione. Accedit Appendix De jure Orientalium (In-8. str. XVI -- 
312) Marietti — Torino--Roma. Stoji 15 lira, 


Dugo očekivani traktat de extrema unctione najzad je izašao. Namijenjen 
je u prvom redu svećenicima u duhovnoj pastvi. Prikazana je sva nauka o sa- 
kramentu zadnje pomasti iz dogmatike, morala, pastorala i iz pozitivnih pro- 

pisa crkvenih zakona. — Sadržaj se dijeli u osam poglavlja: 1, de existentia, 
2, de essentia, 3, de ministro, 4, de fine et effectibus, 5. de subjecto extremae 
unctionis, 6. de obligatione suscipiendi et ministrandi extremam unctionem, 7. 
de iteratione et reviviscentia, 8. de loco, tempore et caeremoniis extremae unc- 
tionis, Na koncu dodano je još jedno 30 stranica de jure ecclesiae orientalis, 

Pisac daje dobar pregled literature, češće nadodaje neke instruktivne 
historijske bilješke, a u čitavom razlaganju odlikuje se vanrednom jasnoćom i 
znanstvenom solidnošću. Dr. V. Keilbach. 

De Carpo-Moretti, Caeremoniale juxta ritum romanum, edi- 
tio decima revisa et aucta (In-8, XVIII-816 pag.) Marietti — Tori- 
no 1932, Stoji 25 lira ili vezano 32. 

Ovim je izašlo deseto izdanje poznatoga velikog liturgičara De Carpo. 
U zadnjim godinama je ono bilo nešto u zaboravi, jer je nakon autentičkog iz- 
danja rituala prema propisima novog crkvenog Zakonika i najnovijih dekreta 
Kongregacije Rituum moralo važiti kao zastarjelo. U ovom novom izdanju valjalo 
je unijeti sve nove preinake i nove odredbe, a time je izdavač bezuvjetno morao 
nešto da promijeni vanjski oblik knjige. Raspored gradiva je sad mnogo jasniji, 
od tri nastalo je šest dijelova, koji se gdjekad opet dijele na odsjeke. Knjiga 
je mnogo dobila novim dodacima, koje sam izdavač ovako karakteriše u svom 
predgovoru: »Compendiosas tabellas pro Missis votivis et Defunctorum rite or- 
dinandis, graphidesque aliquot ad difficultates, uno oculorum ictu, superandas 
interieci, Appendices,,,, nec non alphabeticum Indicem in quo omnia et sin- 
gula ad Lectoris  commoditatem utiliora facillime comparanda tamquam in 
promptuario suppeditantur, addidi.« I zbilja, pazljivo čitanje knjige potvrđuje, 
da je piščev rad unio mnogu jasnoću i kratkoću u prikaz, i da ovo djelo svojom 
potpunosti može izvrsno da nadoknadi sve druge upute, Knjiga ima sve odlike, 
koje mogu biti poželjne kako za čisto naučnu tako i za praktičnu upotrebu. 

Dr. V. Keilbach. 

Gerster a Zeil T, V., Purgatorium juxta doctrinam Sera- 
phici Doctoris S, Bonaventurae (In 8". VII -- 108 str.) Marietti — 
Torino 1932, — Stoji 5 lira, 

U kratkoj preglednoj raspravi izlaže pisac nauku sv. Bonaventure o či- 
stilištu. — Sv. Bonaventura dokazuje opstanak čistilišta poznatim argumentima. 
Za opraštanje lakih grijeha u čistilištu naučava da se duša polako čisti pod- 
našanjem kazne (24). Te su kazne po njemu veoma oštre i nadmašuju svaki 
zemaljski bol (28). Poena sensus u čistilištu jest materijalna ili tjelesna vatra; 
djeluje na dušu time, što »ignis ille spiritualem habet virtutem divinitus (t. j. 
virtute justitiae divinae vindicantis) sibi datam.« (55 - 56) Nadalje brani tezu 
o mjestu čistilišta, o radostima i utjehama u čistilištu. U zaključnom poglavlju 
govor je još o mogućnosti, o sredstvima i razlozima pomagati duše u čistilištu. 

Dr. V. Keilbach. 

Ordo divini oiticii recitandi Missaeque celebrandae juxta Ka- 
lendarium Ecclesiae universalis pro anno Domini 1933. (151 str.) 
M. D' Auria — Neapoli 1933. 

Oprema je gornjega Direktorija uprav ukusna. Najprije ima sva potrebna 
Pravila o različitim votivnim Misama i još neke vrlo praktične napomene. Sam 
je Ordo tako sastavljen, da se obazire i na stare brevijare prije Pijeve refor- 
me, Svaki mjesec ima nad svojom glavom vinjetu i jednu svetopisamsku rečeni- 

cu, koje su značajne za taj mjesec pa mogu vrlo zgodno poslužiti za a 
nakanu, za mjesečnu obnovu. B. Strižić D. I. 


Paris G. M,, O. P., Divisio Schematica Summae Theologicae 
S. Thomae Aquinatis, Ad usum Professorum atque Studentium (74 
str.) Marietti — Taurini 1931. Stoji 5 lira ili 3,50. > PAY 

“Pisac daje 36 karata s općenitim i specijalnim shematičkim prikazima. 
Karte su osobito udešene za studij predmeta ili materije, o kojoj radi »Summa« 
sv, Tome, Tehnički su dobro uspjele. Točno su navedena mjesta u originalnom 


ti i articulil), Bez sumnje dobro pomagalo za studij. 
tekstu (quaestiones i a: ) ka a 


Petrelli, O. S. A., Annus Mystico-Augustinianus (2 vol. in 32, 
XX-436, 438 pag.) Marietti — Torino 1932. Stoji 12 ili vezano 15 


lira. PRVA KE 
Sav piščev rad sastoji se u izboru i rasporedu najdubljih misli iz djela 


sv, Augustina s namjerom, da ih plodno iskoristi za nutarnji život. U dva mala 
sveščića pruža nam pisac biserje Augustinovoga velikog bogatstva, lijepo ras- 
podijeljeno na pojedine dane građanske godine, Vanjski oblik je stalan: oratio, 
lectio, proventus, sententia, Najviše prostora zauzima čitanje, Sve je doslovce 
navedeno po Augustinu s točnim navodom odnosnog mjesta, 
Bez pretjerivanja može se priznati, da je pisac baš u rasporedu pogodio 
sretan način time, što je vješto znao da prilagodi gradivo kako građanskoj tako 
i crkvenoj godini. Građanska godina je više kao vanjski okvir, dok crkvena 
godina ravna izbor sadržaja. Svakako je već sama zamisao o stvaranju jedne 
male i jeftine knjižice (opsežnija i skuplja djela sličnog sadržaja postoje već 
odavno!) u tom pravcu veoma simpatička, a uz to je jedinstvenost knjižice kao 
cjeline svakog priznanja vrijedna. Ipak nije uspjelo piscu da svlada sve po- 
teškoće u tom mučnom poslu. Više se puta uzalud: traži uska veza i jasna do- 
sljednost između pojedinih dijelova dnevnog rasporeda — znak, da mnoge misli 


čuvaju svoju originalnost i svoje određeno značenje samo u prvobitnom kon- 
tekstu Dr. V. Keilbach. 


Piszter E., S. O. Cist., Chrestomathia Bernardina ex operi- 
bus S. Bernardi Abbatis Claravallensis, Doctoris Melliflui (8 max. 
str. VIII - 392), Marietti — Taurini 1932. Stoji 18 lira, 


Jedan mali »Denzinger« o teološkim djelima sv. Bernarda! Pisac je si- 
stematski sakupio iz djela sv. Bernarda sve tekstove važnije za teološki studij 
i za razmatranja. Htio je tako da na lagan način omogući bogoslovcima da do- 
đu do misli onog velikoga sveca i učenjaka, kojega je sam sv. Toma nazvao: 
vas pretiosum, os aureum, totum mundum vino dulcedinis inebriantem, — Gra- 
divo je ovako razdijeljeno: 1. theologia generalis, 2. theologia specialis, 3 
theologia moralis. U vanredno preglednom indeksu opet sistematski prikazuje 
materiju, o kojoj radi, te točno naznačuje odnosna mjesta u autentičkim dje- 
lima sv. Bernarda. 

Ukoliko mogu suditi, — jer za posve objektivan sud morao bih točno 
poznati sva djela sv. Bernarda —, knjiga odgovara svim opravdanim očekiva- 
njima i bit će mnogima od velike koristi. Dr. V. Keilbach. 

Pistocchi, De bonis Ecclesiae temporalibus (8% VIII -- 490 
str.) Marietti — Turin 1932. Stoji 15 lira. 

Pisac je u toku zadnjega decenija izašao pred javnost s tri partikularna 
komentara novoga kodeksa kanonskog prava i našao priznanje izvrsnih 
stručnjaka, 

Ovo njegovo četvrto djelo obrađuje pitanje važno i aktuelno baš poslije 
rata, naime pitanje o odnosu između Crkve i države, a dosljedno pitanje o 
vlasti Crkve s obzirom na vremenita dobra, U rasporedu gradiva pisac se stro- 
go drži samoga kodeksa i bavi se cijelim šestim dijelom četvrte knjige, koji no- 
si naslov »De bonis Ecclesiae temporalibus«. Hoće samo da komentira kanone 
i stoga postupa po pravilima znanstvene egzegeze tumačeći takoreći svaku riječ, 
Osobito se pri tom obazire na staro rimsko i na moderno talijansko pravo, Na- 
gomilao je svu silu materijala, Prikaz je vrlo opsežan i solidan. Stoga će knji- 
a svim stručnjacima dobro doći. 

No moglo bi se s metodičke strane zamjeriti piscu, što nije sva vrela 
smjestio među opaske, jer u tekstu veoma smetaju pri čitanju. Glavna pak 
mana bit će, što nije dovoljno odijelio čisto historijska pitanja od ideoloških, 
U nekim kanonima čovjek se stoga samo teško snalazi. Uz to knjiga s tehničke 
strane nije dovoljno pregledna, te umara. Dr. V. Keilbach. 


Pekić, Novi ljudi. Roman (160 str.) Štamparija »Globus« — 
Subotica 1932. 

Ugaslo je ono vatreno oduševljenje, onaj žar i zanos, što je buktio u 
srcima prošlih pokoljenja, na pr. naših Iliraca i njihovih nasljednika. Današnji 
ljudi pa i mladež većinom odviše trijezno i realistički gleda na »krutu zbilju 
života«, te ako se i zanosi za što, to je tek šport i tehnika, Nije onda ni čudo, 
da su i iz književnosti odletjeli slavuji, sunce prestalo sipati svoje zlato, a pri- 
roda opustjela, 

Ali evo nam u knjizi g. Pekića opet malo poletne, kadšto naivne roman- 
tike s blijedim mjesecom i njegovim čarom, zanosne mladenačke ljubavi i ljud- 
ske zlobe, koja je nastoji spriječiti. 

Mislim, da g. pisac nije imao mnogo umjetničkih pretenzija pišući to 
djelo. On je htio u lakoj formi iznijeti svoje dobre nazore o životu i moralu 
modernoga društva, koje hlepi tek za materijalnim užitkom i trenutačnim za- 
dovoljenjem strasti, a ne zna za više i plemenitije radosti, što ih daje na pr. 
nauka, umjetnost te ispunjavanje dužnosti. Za primjer, kako bi trebalo živjeti, 
prikazuje odmah nekoliko uzornih osoba. Isto tako disputiraju njegovi junaci 
o kobnim posljedicama grubog militarizma i ratova, o životu u braku itd, 

Šteta, da te plemenite i idealne osobe nikad ne mole, nikad ne spominju 
Boga, a bez vjerskoga života one su potpuna fikcija, nemogućnost, Bez Boga 
nije dan dublji razlog, zašto da budu poštene i vrše svoju dužnost, zašto ne 
smiju na pr. same sebi oduzeti života, Zacijelo je najdublji i posljednji razlog 
tome Bog i mnogostruka ovisnost čovjekova o njemu. U ovom više misaonom 
djelu svakako je trebalo reći nešto o čovjekovom odnosu prema Bogu. 

Skeptički zvuči ono mjesto, gdje Ljudevit govori: »Ako je istina, da i 
Poslije smrti ima života...« Ili: »Vaša majka je možda otišla na bolji svijet 
nego što je ovaj na zemlji. Možda baš nju žalosti, što vi sad plačete. Možda 
smrt nije tako zlo...« Zar istina o drugom životu nije stalna? 

Drukčije se čitavo djelo bori za viša moralna načela i uzvišenije misli, 
Kamo sreće, da je u današnjeg svijeta onoliko plemenitosti i ideala kao kod 
glavnih lica romana! Baš radi ove dobre svrhe djela žao nam je, što je ono u 
3, broju ovogodišnjeg »Života« zabludom došlo u popis »Zlih knjiga«. 

J. Badalić D. I. 

Das Buch der Natur. Entwurf einer kosmologischen Theodi- 

cee nach Fr, Lorinsers Grundlage; unter Mitwirkung von P. Her- 

mann Muckermann S. J. und P. Erich Wasmann S. J.; herausge- 

geben von P. Rudolf Handmann S, J., Dr. Sebastian Killermann, 

Dr. Josef Pohle und Dr. Anton Weber. Zweiter_ Band: Die 

Erde und ihre Geschichte von P. Rudolf Handmana 

S. J. und Dr. Sebastian Killermann; mit 1268 Illustrationen, 

Karten und Farbenbildern. Verlagsanstalt vorm. G. J. Manz, 
Regensburg. Preis brosch. M. 25.—, geb. M. 30.— 


Pod naslovom »Das Buch der Natur« izašlo je u 3 sveska opsežno _ i 
stručno djelo, pisano jezikom i slogom, koji je svakom pristupačan, Drugi 
je svezak ugledao svijetlo već u 2. nakladi, a obrađuje temu: »Zemlja i njezi- 
na povijest« sa stanovišta pozitivno kršćanskoga. Cijeli svemir gledamo i pro- 
matramo u odnosu i vezi s njegovim Stvoriteljem. I baš to podaje djelu žig pri- 
vlačljive ispravnosti i nužne objektivnosti i najdubljega shvaćanja. Imena uče- 
nih pisaca jamče, da je težak i dalekosežan zadatak ispravno i na zadovoljstvo 
riješen. Vrlo spretnim načinom daje nam se poželjni uvid i pregled u pojedine 
struke, koje su dosta opširno i lijepo obrađene. I kod velikih ćemo naroda je- 
dva nešto naći u njihovoj »pučkoznanstvenoj« književnosti, što bi se moglo tak- 
miti s ovim djelom. 

Oprema ovoga opsežnog (str. 1056) djela je odlična i ukusna; slike i ilu- 
stracije su brojne (1268) i dotjerane, a cijena je niska za vrijeme današnje kri- 
ze. — Već sam prijegled glavnoga sadržaja, što ga ovdje donosimo, daje naslu- 
čivati, kako mora da je bogata i obilna sama građa knjige, 

1. Geographie von Dr. Sebastian  Killermann. 1, Die Oberflachen- 
gestaltung der Erde im allgemeinen, 2. Das Festland und seine Formen, 3. Die 
Wasserverh4ltnisse der Erde. — II. Geologie und Palaeontologie (Erdkunde 
und Versteinerungslehre), Von P. Rudolf Handmann S, J. T iiberarbeitet von 
Dr. Sebastian Killermann, 1. Allgemeine Geologie. A, Der Aufbau der Erdrin- 
de, B, Die geologischen Krifte. C, Die Erdbeben. — 2, Historische Geologie. A, 
Die Formationsgruppen. B. Pal4ontologische Frage. — III. Mineralogie u. Gey9- 
gonie (Geisteinskunde u. Erdbildung), Von P. Rudolf Handmann, S, J, 1. Mine- 
ralogie. A. Allgemeine Eigenschaften der Mineralien. B, Spezielle Beschreibung 
der Mineralien. — 2. Gesteinskunde. A, Erstarrungs- und Schiefergesteine. B. 
Die Sediment- oder Absatzgesteine. C, Die kristallinischen Schiefergesteine. — 
3, Geogonie (Erdbildung). A. Die Entstehung der Welt, B. Die Einheit der Welt 
und ihre Stoffe, C, Der Aufbau des Erdballs, D. Alter und Ende der Erde. IV. 
Urgeschichte des Menschen. Von Dr. Sebastian Killermann. 1, Die Umwelt des 
vorgeschichtlichen Menchen. I, Die diluviale Landschaft., II. Die diluviale Tier- 
und Pflanzenwelt, 2, Die Entdeckung der Diluvialmenschen. I. Die Funde in 
Frankreich. II, Der Diluvialmensch in Deutschland. III, Die Funde in Oester- 
reich und anderen L&ndern, 3. Angebliche Spuren des Menschen im Tertiir, 4. 
Das kčrperliche Aussehen des Diluvialmenschen, 1. Die Neanđertalrasse. |I. 


PA 

Die Scheidung der diluvialen Rassen. III. Anthropologische Wertung der &lte- 
sten Menschenreste. 5. Die kulturellen Zustinde des Menschen in der &lteren 
Steinzeit. 1. Allgemeine Lebensverhiltnisse. IL. Die diluviale Kunst. III. Die er- 
sten Keime von Kultur und Religion, 6. Der vorhistorische Mensch in der geo- 
logischen Gegenwart und seine Kulturen. I, Die jiingere Steinzeit. II. Die Me- 
tallzeit, III. Vćlker und Kulturverhšltnisse seit der Steinzeit. IV. Die megali- 
thischen Bauten. 7. Das Alter des Menschengeschlechtes und die biblischen Zeug- 
nisse,. 1. Die jiingeren pr&historischen Kulturen und die Geschichte, II. Dauer 
der Eiszeit und der diluvialen Kulturen. III. Verhaltnis zwischen den pršhisto- 
rischen Ergebnissen und den Angaben der Heiligen Schrilft. 

Treći svezak >»Der Mensch und die organische 
Natur« (str. 1012, ilustracija 1698, umj, priloga 22) 

obrađuje trovrsni život na zemlji: raslinski, životinjski i ljudski. 

Prirodu i život gledamo i opet kao djelo svemoćnih ruku Božjih, kao 
simbole i događaje višega reda. Čista prirodna znanost ne može nam pružiti 
odgovora na pitanje: što je razlog, smisao i cilj života na zemlji. Nokršćan- 
skim duhom prožeta znanost zna, da je Bog početak i svrha svega 
života i bivstvovanja na zemlji. Tako nam i ovaj svezak u obilnoj mjeri i na 
znanstvenoj podlozi dokazuje i zorno predočuje Božju svemogućnost i neiz- 
mjernost; pripravlja nam neko nutarnje veselje i zadovoljstvo otkrivanjem sa- 
krivenog blaga i ljepote u prirodi. 

Prvih 50 stranica sadržaje: uvodne misli 1. o individualizmu u pri- 
rodi, 2, o materijalističkom shvaćanju prirode i 3. o prirodi kao stvorenju te o 
objavi Božjoj. : 

Glavni sadržaj sačinjavaju ove radnje: 

I. Botanik: Prof, Dr. S. Killermann (str. 51 - 382). 

1. Der pflanzliche Organismus (der Bau des Pilanzenkčrpers, die Le- 

benstitigkeit der Pflanze, die Idee und Symbolik des Pflanzenlebens. 
II. Zoologie und Anthropologie: Prof. Dr. S. Killermann, mit einem Beitrag 
von P. E. Wasmann S, I. (str, 383 - 836). 

1. Der menschliche und der tierische Organismus (Bewegungsfihig- 
keit u. Standfestigkeit, Ernfihrung u.. Stoffwechsel, das Empfindungsver- 
mogen, das animalische Seelenleben), 

2, Das Reich der Tiere (niederen, mittleren,. h&heren)., 

3. Das Menschengeschlecht: Die Formen des menschlichen Korpers 
(Somatologie), die menschlichen Rassen (Ethnologie). 

III, Aus dem vergleichenden Seelenleben von Mensch und Tier: P. E. Was- 
mann S. I. (str. 837 - 966). Die Ameisen, Die Termiten, 
IV. Abriss einer allgemeinen Biologie: Prof, Dr, S. Killermann (str, 967 - 1004). 
Na kraju je dodano iscrpljivo kazalo. 
"Za ovim će djelom posegnuti nesamo knjižnice nego i privatnici i pisci, 
koji se iole zanimaju za ovu struku, a Zeta. 
Honnei I., Die Botschait des Wortes Gottes. Zweiter Band: 
Homilien auf die Sonntage des Kirchenjahres, 
II. Reihe. (8" X u. 312 S.) Herder — Freiburg 1931. Stoji 5,60 ma- 
raka, u platnu 7. s 
Pisac pripada Kepplerovoj homiletskoj školi. Propovijedi nijesu razvu- 
čene: 3 do 4 štampana lista. To su uistinu homilije, riječ Božja, a ne ljudska 

mudrost, Honnefove su propovijedi prema enciklici »Humani Generis«, u kojoj 
je Benedikto XV. autoritativno odredio norme, kako se ima propovijedati. Na- 
rod slušajući ovakove propovijedi upoznat će Isusa i njegova djela. Honnef 
umije da evanđeoske misli iznese u modernom ruhu, da ih primijeni na ovaj 
naš današnji zapleteni život. Preporučamo, B. Strižić D.I 

Timpe G. P, S, M, Der selige Weg. Gedanken fir jeden Tag. 
5 — 10 Tausend, 8" (VIII -- 400 S.), Herder — Freiburg 1931. Sto- 


ji 4 marke, na Ng 

Ovaj »Blaženi Put« namijenjen je veoma zaposlenim lajicima: trgovcima, 
obrtnicima, činovnicima, radnicima, učiteljima i drugim svjetovnjacima, koji 
traže duhovne pobude za svoj dnevni rad te zato prije, nego pođu na posao, 
hoće da malo zavire u knjigu i pročitaju samo po jednu stranicu. Spis ne ide 
za mekim osjećajima, nego hoće da praktičnom kršćaninu pomogne, eda veselo 
ispovijeda svoju vjeru i da se vježba u nesebičnoj ljubavi. . 

Prema ovim riječima prospekta izrađena je ta knjiga u dosta zbijenom 
obliku i slogu; pruža za svaki dan u godini kratko duhovno štivo ili građu za 
razmišljanje. U ovome novom izdanju pojedina su čitanja ponovno skraćena i 
zapremaju svako točno po jednu stranicu, Najprije dolazi kratak tekst sv. Pi- 
sma kao motto, n. pr. u čitanju za prvi dan: »U početku bijaše Riječ.« (Iv 1 
1) Na taj tekst nanizuju se neke zbijene i pregnantne praktičke refleksije po: 
put ovih za prvi dan: g 

»Čeznemo. Sjedimo na zemaljskim obalama, a ruke držimo nad očima. 
Vidimo sunca i zvijezde.,, sve manje i manje... Vidimo nejasne magle... vi- 
dimo tamu i govorimo: I tu ima još svijetla.., daleko,,. daleko... preslabe 
su naše oči. Tko nam govori: Gdje su granice? Gdje je noć bez jutra? Zar po- 
stoji ništavilo? Zar je ikad ništavilo postojalo? U početku? 

Tako je Ivan, prorok među apostolima, razmišljao među klisurama oto- 
ka Patmosa i nastojao je da se dosjeti početku, I dosjetio mu se. Vidio ie 
Onoga, koji je sjedio na prijestolju, a taj je bio Alfa i Omega, Prvi i Po- 
sljednji, Početak i Svršetak, Isus, Jaganjac, Luč slave Božje, A sada to znamo 
posve sigurno te se veselimo gotovoj činjenici. A vidio je i rijeku životne vode, 
sjajnu poput kristala, koja je izvirala ispod prijestolja Boga i Jaganjca, I čuo 
je: Tko pobijedi, dobit će, Pa tako mi dalje čeznemo, To je naime potreba du- 
ša, koje čeznu, što žeđaju Boga. 

Uzdigni se dušo moja Gospodu 
I hvali ga, dokle si god živa (Ps. 145, 1),« 

Tako se svako štivo završuje s po jednim retkom iz psalama, 

U dodatku »Put do svete gore« (367—394) slijede duhovna štiva za mje- 
sečnu rekolekciju, po dva za svaki mjesec jedno kao večernje razmatranje, drugo 
kao priprava za sv. pričest, Na posebnoj zgodnoj tablici (skrižaljki) spominju se 
mjesta nedjeljnih i svetačkih Evanđelja i uporedo one stranice knjige, gdje se 
osvjetljuju te pojedine perikope. Preporučamo. 1. P. Bock D.I. 

Ude L, Soziologie (Gesellschafts - und  Wirtschaftslehre) 
(XXXII -+- 396 str. 8%) Alpenland - Verlag — Schaan (Lichtenstein) 
1931. 

Koja je svrha profesora Udea potakla i vodila, da napiše ovu knjigu, oči- 
tuje nam sam u Uvodu, gdje kaže: »Ako države i narodi svoje društvene od- 
nose i svoje gospodarstvo ne udese prema načelima tomističke sociologije, ne 

možemo ni pomisliti na ozdravljenje ljudskoga roda, skršenoga strahovitim po- 
sljedicama svjetskoga rata, niti na svjetski mir, — Pokazati temelje, na kojima 
može doći do svjetskoga mira i međunarodnoga sporazuma, bio je jedan od 
glavnih razloga, koji su me potakli, da napišem svoju sociologiju.« 

Knjiga se dijeli na dva dijela: o društvu i o gospodarstvu. Prvi dio ra- 
spravlja u šest odsjeka o pojmu, svrsi, pretpostavkama i metodi sociologije, o 
društvu uopće i njegovoj biti i svrsi, o auktoritetu, o pravdi kao temeljnoj kre- 
posti svakog društva, o obitelji, državi i međunarodnim odnosima, napokon 
o problemu opravdanosti rata. 

Drugi dio knjige, gotovo triput veći od prvoga, raspravlja u 15 odsjeka 
o gospodarstvu, Najprije tumači temeljne pojmove nauke o gospodarstvu, onda 
gospodarstvo samo: bit i svrhu i razne vrste gospodarstva, narodni imutak i 
dohodak i sredstva gospodarenja, vlasništvo i razne načine, kojima se stiče, 
vrijednost za upotrebu i za izmjenjivanje i cijenu stvari, ratarstvo, industriju i 
trgovinu, blago, odnos između poslodavca i radnika, problem zemljišta i stana, 
kapitalizam, merkantilizam, fiziokratizam, komunizam i socijalizam, odnos iz- 
među ljubavi i pravde u sociologiji. 

Već ovaj kratki prikaz glavnih pitanja, koja rješava prof, Ude u svojoj 
sociologiji, daje naslućivati bogatstvo sadržaja, Da uzmogne u knjizi od 430 
stranica nagomilati toliko problema, služio se pisac strogim silogističkim na- 
činom, a uz to je izostavio gotovo sve citate, pače i one iz sv. Tome, čiju na- 
uku hoće da vjerno slijedi, Tako ne možemo uvijek prosuditi, kako se služio 
vrelima i literaturom, ali znamo barem njegovo vlastito mišljenje, što nas sva- 
kako najviše zanima, kad uzmemo u ruke koje djelo profesora Udea, Poznat 
je po cijelom svijetu kao učenjak i vaŽren borac za dobro ljudskoga roda. Lju- 
bav prema najbjednijima vodila ga je u njegovoj borbi protiv alkoholizma i 
prostitucije, pa makar katkada i pregonio. Ista se čista ljubav odsijeva i u ovoj 
sociologiji. Ova ga je ljubav potakla, da zastupa teze, koje možda nijesu po- 
sve ispravne, Tako poriče državi vlast osuditi ikoga na smrt, zahtijevati opću 
vojnu dužnost i zvati u rat. Da onemogući kapitalizam, posvema zabaćuje ka- 
mate i naučava, da bez rada nema sticanja imetka, da sav suvišni imetak pri- 
pada siromasima, i da ovo zahtijeva pravda, a ne samo ljubav. 

Makar se tko ne slagao s ovim i još nekim drugim tezamaa profesora 
Udea, ipak će svatko proučavati s velikom korišću ovu socijologiju, pa je zato 
toplo preporučujem, F, Šanc D. I. 

Bessodes M., La Sainte Amante de Jćsus: Marie Madeleine 
(8% VIII, 136 str.) Marietti — Turin 1932. Stoji 7 franaka, 

Da odmah reknem: u ovoj knjižici nema ništa novo. Pisac ne će kritički 
da ispituje povijesne istine o životu ove nekadašnje javne grešnice, koja je ču- 
dom Božje milosti postala pravom sveticom. Evo, što on sam veli: »Le petit 
ouvrage que nous offrons au public n' a aucune prćtention d' histoire critique... 
Nous n' avons rien a ajouter A ce quia deja 6t€ dit,.. Notre but spćcial a 
eta de mettre en relief le grand amour de Marie Madeleine. ,,« Iz ovoga je 
jasno, da se pisac gubi u legendama i_u pjesničkom, panegiričkom opisivanju. 
A s druge strane knjiga ipak hoće da bude biografija. — Smatram, da će ova 
knjiga francuske vjernike veoma zanimati, jer je po dosta vjerovatnoj tradiciji 
Marija Magdalena zadnje dane svoga života provela u današnjoj Francuskoj 
(Provence). Za ovaj lokalni interes jedinstveni iako legendarni životopis svaka- 

ko je hvale vrijedan. Pa ipak — nakon dugog razmišljanja — čini mi se u 
neku ruku promašeno ili barem manje oportuno, ako se danas iznese pred jav- 
nost jedna knjiga, koja ne razlikuje dovoljno stvarnu povijest od obične le- 
gende, To više što danas i sama Crkva ide za tim, da se i u brevijaru sve više 
odijeli povijest od legende. Stoga mislim, da ćemo kršćanskom puku bolje po- 
služiti, ako homiletičkom solidnošću iskoristimo one posve povijesne podatke, 
koji su nam zabilježeni u samim Evanđeljima. Dr. V. Keilbach. 
Lacau J., S. C. J., Prćcieux trćsor des indulgences (8". XVI 
+ 481 str.) Marietti — Turin 1932. Stoji 15 franaka. Oe 
Po drugiput izašao je ovaj mali priručnik o oprostima. Sastoji se iz tri 
dijela. Prvi dio prikazuje kršćansku nauku o naravi, vrstama i uvjetima opro- 
sta, Čitav se prikaz osniva na dogmatskim istinama o grijehu i pokori i na ka- 
toličkim osnovnim istinama o mističkom tijelu Kristovu te općinstvu svetih. Pi- 
sac pri tom daje kratku, ali lijepu sintezu. — Drugi dio radi posve konkretno 
na osnovu pozitivnih odredaba kodeksa kanonskog prava o raznim oprostima 
skopčanim sa štovanjem pobožnih predmeta“(križ, krunica, škapular, medalji- 
ce, »Agnus Dei«...), poslije o nekim osobitim oprostima, koji su vezani za iz- 
vjesna vremena ili mjesta (apostolski ili papinski blagoslov, ovlašćeni oltari, 
jubilej...). Treći se dio najzad posebno obazire na glavne i najmilije katoličke 
pobožnosti i sve odnosne molitve, dobra djela i udruženja ili bratovštine. 
Knjiga je namijenjena i kleru i vjernicima. Pisano je dosljedno u znan- 
stvenopopularnom stilu posebnog karaktera, Vrela i dokazi, koji obično ne za- 
nimaju vjernike, smješteni su tehnički vješto, tako da ne smetaju čitaoca, Na- 
čin obradbe je dobar i točan, a prikaz potpun. Posebno valja istaknuti preciz- 
nost i jasnost, koje su baš u ovom predmetu nadasve potrebne. ita 
Samo je šteta, da pisac nije mogao u ovo novo izdanje uvrstiti najnoviji 
dekret o oprostima, koje je sv. Otac odredio za križni put. Donedavno je to 
naime bilo jedno skroz kaotičko područje, jer su se izgubili neki autentički 
dokumenti. Zbog toga je nastala općenita nesigurnost i sumnja o bližem odre- 
đenju tih oprosta. Tako se pisac još s pravom pitao; »Mais quelles sont exac- 
tement ces Indulgences? Impossible de le dćterminer...« (287). Danas nema 
više nikakve sumnje, Sv. Otac je sve stare oproste križnoga puta proglasio ne- 
vrijednima i pozitivno odredio nove, (Vidi Acta Ap. Sedis, XXIII, 1931, m 14, 
pag. 522 sq.) : Dr. V. Keilbach. 
Mioni U., La mčre des missions d' Afrique, La Comtesse 
Marie-Thćrčse Ledochowska (In-8. VIII -- 234 str.) Marietti — 
Torino 1932. Stoji 10 franaka. 


Lični poznanik i saradnik grofice Ledochowske dosta opsežno prikazuje 
život i djela ove doista velike žene, koja u povijesti misija, ponaosob afričkih, 
pored kardinala Lavigeriea zaslužuje bezuvjetno priznanje. Pred nama je fran- 
cuski prijevod talijanskog originala. Dr. V. Keilbach. 

Peeters L. S, 1., Vers I' union divine par les Exercices de S. 
Ignace, 2. ćd. (284 str.) Museum Lessianum — Louvain 1931. 

P, Peeters ne piše komentara knjižice Duhovnih Vježbi, nego iznosi i 
dokazuje glavnu i konačnu svrhu, koju sv. Ignacije hoće zapravo da njome po- 
stigne. Izbor zvanja, odnosno reforma života sa svom svojom važnošću ipak ni- 
jesu glavna svrha D. V. ni ključ za njihovo pravo shvaćanje (II. pog.). Ono, 
za čim ide sv. Ignacije, jest: pripraviti dušu i omogućiti joj put, da se uz pomoć 

milosti Božje uspne do najvećega stepena kršć, savršenosti, do ujedinjenja s 
Bogom u kontemplaciji i u savršenoj ljubavi (str. 35.). Knjižica je u prvom re- 
du napisana za elitu, za duše, koje ozbiljno žeđaju za savršenošću, da im bude 
siguran vođa na tom teškom i pogibeljnom putu. Odgojiti savršene apostolske 
duše, koje će »živjeti u Bogu i za Boga, biti vjerno i (poslušno): spremno sred- 
stvo u svemogućoj ruci Božjoj za djela Božja među ljudima«, u tome je ars 
ignatiana (str, 263.) To je eto teza P, Peetersa, koju on jasnim i sigurnim do- 
kazima obrazlaže i utvrđuje. Evo, odakle on crpe svoje glavne dokaze: 

1%) Kontemplativni život Svečev i njegovo bogato iskustvo u vođenju 
izabranih duša, A knjižica je D, V, zapravo samo skica Svečevoga duhovnog 
razvitka i plod iskustva. Stoga i jest praktički vođa duhovnog života od nje- 
govih početaka pa sve do njegove krune, savršene ljubavi Božje — »compen- 
dium theologiae mysticae« (I, pog.). 

2%) Tko pomno razmatra i »živi« knjižicu D. V., taj će na svakom koraku 
naići na mističke tragove njezine, koje Svetac često iz taktičkih i psiholoških 
razloga zaodijeva običnom terminologijom. Tako na pr. »sentire et gustare res 
interne«, »illustrari virtute divina«, »sinat creatorem cum sua creatura imme- 
diate operari«, »invenire Deum«, regulae ad sentiendos et dignoscendos spiritus, 
»cognitio intima D, N. J, Ch.«, treći stepen poniznosti, contemplatio ad amo- 
rem Dei,,, Zar to nijesu doživljaji Svetaca, zaronjenih u dubokoj kontempla- 
ciji, i izljevi duše, sjedinjene s Bogom u savršenoj ljubavi? (pog. IIL—VI.) 
Stoga P. s pravom zaključuje, da su D. V. škola uzvišene molitve, iz koje pro- 
ističe snaga i blagoslov za apostolski rad (p. VIIL—IX.). 

3") Tradicija D, 1. osobito njezinih Svetaca i mističkih pisaca, koji su 
crpli hranu iz ove knjižice; zatim Institut D. I te izjave SvetacA izvan D, I, 
i Svete Stolice, (X. pog.). P.-ova je zasluga u tome, što nam je prikazao D. V, 
u njihovoj pravoj veličini, Tko ovako shvaća D, V. i gleda ih u ovom visokom 
nadprirodnom svijetlu, taj će lako uvidjeti neosnovanost starijih i novijih kri- 
tika ove zlatne knjižice, koji su nastojali prikazati njezin duh kao protivan 
duhu Crkve i tradicijskoj kršć, savršenosti (VII. pog.). Zar nam nijesu sada 
shvatljive izjave sv. O. Pija XI. koji nazivlje knjižicu duh. vježba »Manuale 
militis christiani«, »sigurnim vodičem, da čovjek dokuči vrhunac duhovnog ži- 
vota«, »da se uspne do najuzvišenijih visina molitve i ljubavi Božje«, te »oče- 
kuje, da kuće D. V. budu ognjišta kat. akcije, pastoralne požrtvovnosti i du- 
hovne kat. obnove« (»Mens nostra«). — Ovo drugo izdanje knjige u mnogočem 
usavršeno i povećano, najtoplije preporučamo, B. Šantić D. I. 

Vogt A,, Panćgyriques de St. Pierre et de St. Paul. Deux dis- 
cours inćdits de Nicćtas de Paphlagonie, disciple de Photius (97 
str.) »Orientalia christiana« Roma Juli 1931. 

Izdavač i prevodilac ovoga dvostrukog panegirika u dragocjenom kritič- 
kom Uvodu (1—22) upozorava nas najprije na prilike samog pisca i njegovih 
panegirika. Rukopis, što ga objelodanjuje u grčkom izvorniku i u franceskom 
prijevodu, potječe iz 11. stoljeća i nalazi se u Nacijonalnoj Biblioteci u Parizu 
(cod. 755). U opreci s Hurterom... Vogt razlikuje Nicetu Davida od Nicete 
Paflagonca (str, 6), što ga drži za pobožnog lajika, koji da je u samoći više 


. radi vježbanja u govorništvu nego u praktičnu svrhu napisao uz druge govore 


i ova dva panegirika. Prvi panegirik u čast sv. Petra za naše je prilike puno 
aktualniji od drugoga govora; i zato se izdavač u svojim prolegomenima bavi 

osobito ovim prvim govorom. (23—57) Nicetas je učenik i suvremenik Fotijev. 
On duboko žali razne razmirice u Crkvi carigradskoj i htio bi izgladiti opreke 
između dvaput svrgnutog Fotija i Rima, Zato bi on želio, da Rim zaboravi 
prošlost Fotijevu i da naknadno prizna legitimnost ređenja njegovih i njegovih 
pristaša. (19) 

To više treba da u tom panegiriku u čast sv. Petra cijenimo »dragocjeno 
svjedočanstvo za tradicijsku vjeru Carigrada u vrhovno učiteljstvo rimskog pape 
za sve Crkve širom svijeta pa i za Novi Rim.« (20) 

Doista, prvi panegirik u čast sv. Petra upravo vrvi krasnim svjedočan- 
stvima za primat Petrov. Navedimo ovaj lijepi primjer, koji nas sjeća riječi 
Leona Velikoga o nevidljivom i vidljivom temelju Crkve (str. 29): »De meme 
donc que le Pčre a posć comme fondement infrangible et base inćbranlable a 
toute la construction de la spirituelle et sainte Sion la pierre angulaire, prćci- 
euse et unique, ainsi a son tour, Lui le Fils unique, pour faire et parfaire spiri- 
tuellement la m&me oeuvre que son Pčre, pose en second lieu, aussitot apršs 
Lui, Simon, fils de Jonas, comme un fondement solide...« (Por, također str. 
39.—41, i toplu peroraciju na kraju. (57) Pisac pretjeruje, gdje govori (str 51), 
da je Petar prošao Galileju i svu Hispaniju, te je uopće dosta lakovjeran prema 
nekim legendama, 

I u panegiriku u čast sv. Pavla ima značajnih mjesta poput ovoga (str. 
75): »IL (Paul) pour beaucoup de motifs et surtout parce qu'il voulait consul- 
ter le grand Pierre, ne I' ayant jamais vu auparavant...« I dalje na istoj stra- 
nici pripovijeda pisac, kako se Pavao bolno opirao »samom poglavici (Petru) 
u lice... « 

Zahvalni smo izdavaču na ovom novom prilogu, koji nam i dalje osvjet- 
ljuje mentalitet Crkve u vrijeme samog začetnika žalosnog razloga. Lijepo se 
i ovdje potvrđuje i popunjuje, što je Dr. Augustin Guberina O, F. M, napisao 
u svojoj raspravi »De Conceptu Petrae Ecclesiae in Ecclesiologia Byzantina,« 

I. P. Bock D. I. 

Mioni U., Manuale di Sociologia (In-8. str. VIII +- 392) Ma- 

rietti — Torino 1932. Stoji 12 lira. 


Kratak priručnik sociologije za sve one, koji traže kratke ali sigurne i 
ispravne pojmove. Probleme rješava na osnovu kršćanskih socioloških načela, 
Prvi dio (17—60) radi o osnovnim principima. — Drugi dio (61—180) 
obrađuje pitanja opće sociologije: rad, pravo privatnog vlasništva, proizvođenje, 
vrijednost, obitelj, školsko pitanje, feminizam, društveno pravo, država, Cr- 
kva. — U trećem dijelu (181—384) prikazana je specijalna sociologija. Evo 
glavnijih pitanja, o kojima rade po čitava poglavlja: socijalno pitanje, ekono- 
mijski liberalizam,  kolektivizam i privatno vlasništvo; kritika  kolektivizma, 
anarhije i boljševizma; kršćansko rješenje socijalnog pitanja, karitas i socijalno 
pitanje; sredstva milosti. 
Knjiga je pregledna i jasna. Literatura takoreći nikakva navedena, Ne 
slažem se u pojedinim točkama s piscem, ali kao cjelina djelo ima svoju vri- 

jednost. Tko zna talijanski, ne će se bez koristi služiti ovom knjigom. 
Dr. V. Keilbach. 


i “m 


Por onanoso,san,00, 
oaonačačanotao* 
H 


Pod ovim naslovom donosimo po mogućnosti sve novosti naše knjige, 
Označujemo ih: a) »neprijekorne«, ako u njima nema barem ništa protiv 
katoličkih načela; b) »prijekorne«, ako se bilo u čem ne slažu s katoličkim 
načelima; c) »zle«, ako se s katoličkog gledišta moraju posve zabaciti; 
d) »zakoni i sl«, ako ih uredništvo uopće ne klasificira s katoličkog gledišta, ' 


a) Neprijekorne: 


Cuvaj Dr, A., Izvještaj komore za trg., obrt i industriju za g. 1930, 

Dugalić D,, Zabeleške s puta kroz Palestinu, Siriju i Egipat (ćir.), Str, 113 
— Beograd 1931. 

Ivanić S. Dr., Higijena (ćir), Str, 171. — Beograd 1931. 

Jović, čitanka za II. razred narodnih škola (ćirilski), 13. izd., Beograd 1930 

Jović, Detto za IL. razred (ćirilski), 5, izd,, Beograd 1930, ' 

Jović, Čitanka (cveće) za početnike (ćirilski), 25, izd,, Beograd 1930. 

Jović, Novi bukvar (ćirilski), Beograd 1930, 

a i Trivunac Dr, M., Nemačka čitanka (ćir.), Str, 128, — Beograd 

Karljikovič R., Geometrija (ćir.), 2, izd, Str, 143, — Beograd 1931, 

Kojić Đ,, Računica sa geometrijom (ćir.), Str, .96, — Beograd 1931. 

Matić M. P., Priručnik za vlasnike i upravljače motornih vozila. Str, 56. — 
Zagreb 1931. 

Milojević Dr, B., Osnovi geografije (ćir.), Str. 84, — Beograd 1931, 

Musulin S., Gramatika hrv, srp. jezika. Str, 158. — Zagreb 1931. 

Putniković D., Poznavanje prirode (ćir,), Str, 124, — Beograd 1931, 

Radovanović Dr, T., Biblijska povesnica (ćir), Str, 131. — Beograd 1931, 

Rellett, Praktično izvođenje matica (ćir), S engl. Str, 98. — Beograd 1931 

Stipetić M., Malo vinarstvo. Str, 65. Zagreb 1931, ' 

Stojanović D., Biserni venac (ćir), Str. 102. — Beograd 1931, 

Zerić S, Đačka pesmarica sa deklamacijama (ćir.), Str. 32, — Beograd 1931 
Živković Dr, Lj, Novo uspešno lečenje kroničnih bolesti nogu Str, 42 2 
Sarajevo 1931, ' 

Živanović J., Mala sintaksa (6ir.). Str. 68. — Beograd 1931, 


b) Prijekorne: 


Čekić A, Lutifi, Prikaz i ocjena rada g, Dr, Mehmeda Begovića o njegovom 
naziranju na islamsku ženu i njen položaj po islamskoj nauci izloženoj 
u njegovoj knjizi, Str, 32, — Tuzla 1931. Tu pisac prigovara s islamskog 

, stanovišta g. Begoviću, ali mi kao katolici prigovaramo obojici, 
Malin F., Praktični udžbenik českog jezika, Str. 91. Ljubljana 1931, O Tyršu ne 
: govori pravo, 

Milojević Dr, B,, Osnovi opšte geografije (ćir), Str, 94, — Beograd 1931. 

Na str, 8687, konfuzno i neispravno se govori o vjeri, na str. 90. o 

postanku države, ; 

Novak V.,, Pod Nehajem. Str, 156. — Zagreb 1931, Sa strane kršć, etike 
mora se stvari prigovoriti, 

Popović M., Mladost (ćir.), Str. 159, — Beograd 1931, 

Rajić L. M,, Naše vreme i naši ljudi (ćir.), 1. Str, 160, — Beograd 1931. Usput 
nije tačan u nazorima, 

Ravijojla, Vilin krst (ćir.). Str. 86 — Beograd 1931. Ima loših stvari. 

Steavenson L., Džekil i g. Hajd, Str, 96, — Beograd 1931. Nije sve ispravno. 

Teodorović S., Pravoslavna dogmatika sa apologetskim razjašnjenjima (ćir.). 
— Beograd. IV, izd, Ima nekoja svoja stanovišta, koja se ne slažu ni s 
predajom ni sv. pismom. N. pr. njemu je Crkva jedna, jer »ima jednu 
nauku o vjeri, jedne tajne i jedne nevidljive glave«. 

Vulović D, Đerić M., Opšta istorija (ćir). Str. 192. — Beograd 1931. Ima 
loših i neispravnih stvari, 

Wiesner Sp., 1000 najljepših novela. Svezak 34, — Zagreb 1931. 


c) Zle: 


Godišnjak nastavnika podgoričke gimnazije (ćirilski), Podgorica. Ima ispada 
na »tamni srednji vek«, tvrdnja, da »kršćanstvo sputava duhove« (str. 
29). Zbilja posve »kulturno«! 

Mitropolit Antonije, Dva razgovora pravoslavnog sveštenika s unijatskim o za- 
bludama latina i unijata grkokatolika (ćirilski), Sarajevo 1930. 

Sv. Sava, srpski narodni kalendar za g. 1931, »Jezuit Heveši savetuje Leo- 
poldovom nasledniku Josifu L, da se srpski izaslanik Isaija Đaković 
ukloni sa sveta.« (str. 75.) Cijela je tendencija u kalendaru cezaro- 
papistička. Tako članak »Srpska crkva u službi svoga naroda«, traži 
podvrgavanje Crkve državnim interesima, žrtvovanje sakramenta ženid- 
be narodnom jedinstvu itd, 

Zakoni i slično: 

Gajić, Sokolstvo i vera u službi nacionalizma (ćiril), Kragujevac 1932. Str, 
17/18.: Sokolstvo spaja »duše sviju vera«, i svećenici sviju vjera treba 
da primjerom prednjače i drukčije preporučuju svojim pobožnim dru- 
štvima, neka se učlane u Soko; 

Izborni zakon od 12. IX 1931. (ćiril), str. 48 Beograd 1931, 

Jedrlinić Tomo, Druga srpska ali hrv. čitanka za slov. škole. Str, 160, — 
Ljubljana 1931, (lat, i ćir.). 

Jovanović S., Obrasci za primenu sudskog krivičkog postupka od 6. Il. 1929. 
(ćiril.), str. 174. Beograd 1931. 

Jović, Istorija našeg naroda (ćirilski) za učenike III. razreda osnovnih škola, 
48. izd,, Beograd 1930, 

Juridički kalendar za god. 1932. Zagreb. 

Magovčević, Zakon o naseljavanju “južnih krajeva i pravilnik (ćiril), Beograd 
1931, 

Paunović i Stojanović, Računica i geometrijski oblici str. 78 Beograd 1931. 

Petrović, Preporod (Godišnjak) — Narcdno delo, Zagreb, 


»ŽIVOT« izlazi 10 puta godišnje na 48 stranica. — Urednik: Karlo Grimm D. I. 
— Vlasnik: Kolegij Družbe Isusove u Zagrebu, A. Alfirević D. 1. — Tiskom 
»Glasnika Srca Isusova« — K. Grimm D. I. 


ŽIVOT 


PRATI SVE POJAVE SUVREMENOG DRUŠTVA I OSVJET- 
LJUJE IH VJEČNO VALJANIM I BLAGOTVORNIM SVIJE- 
ILOM KRISTOVE NAUKE, KOJU KROZ SVE PERI- 
PETIJE BIMILENIJSKE HISTORIJE NEPOGREŠIVU ČUVA, 
I U ŽIVOT SPROVODI CRKVA KATOLIČKA, A TO 
JE SVIJETLO POTPUNE KRISTOVE ISTINE, KAKO JE KA- 
TOLICIZAM ČUVA I NAUČAVA, JEDINO KADRO DA 
UNESE MIRA, SREĐENOSTI I POUZDANJA U KAOS OPĆE 
POTIŠTENOSTIL 


ISTINA, KRIZA JE POSVUDA, NO NE ZABORAVIMO, DA SU 
GLAVNI UZROCI SVIH TIH KRIZA IDEJNE I MORALNE NA- 
RAVI, PA STOGA NA TOM POLJU TREBA PRIJE SVEGA ZAPOČETI 
S LIJEČENJEM. STOGA NIKAKO NIJE NA MJESTU, DA PRIJE SVIH 
OSTALIH IZDATAKA OGRANIČIMO ONE, KOJE ŽRTVUJEMO ZA SVO. 
JE DUŠEVNE POTREBE, ZA SVOJU INTELEKTUALNU HRANU. 


»ŽIVOT« IZLAZI SVAKOG MJESECA (OSIM SRPNJA I KOLUVO- 

ZA). NA GODINU STOJI 50 DINARA. — ZA OMLADINU (ĐAKE) 30 

DINARA. MOŽE SE ISPLATITI 1U OBROCIMA. TKO NAĐE 10 GODIŠ- 

NJIH PRETPLATNIKA DOBIVA DOTIČNO GODIŠTE »ŽIVOTA« BADAVA. 
UREDNIŠTVO I UPRAVA ZAGREB 1/147. PALMOTIĆEVA 31. 


dO 


udje EEE g SELE g EEE U EžćE | DEE U EEE ET 
h m 
u OSIGURANJE POKRIVA SVAKU šTETU OD 
POŽARA, GROMA I TUČE! 
Životnim osiguranjem štediš za stare dane i skrbiš za svoju T 
ma porodicu u slučaju smrti! 
Za provedenje takovih i svih drugih vrsti osiguranja obratite . 
se na najstariji hrvatski osiguravajući zavod 
= »CROATIA« 
: osiguravajuću zadrugu u Zagrebu > 
koju je g. 1884. osnovala općina slobodnog i kr. glavnog grada ZAGREBA. a 
ta »CROATIA« ima svoje sjedište u ZAGREBU, 
u vlastitoj palači, na uglu Marovske i Preradovićeve ulice, a svoje filijale 
Klavna zastupstva, odnosno mjesne povjerenike u svim većim mjestima 
nase omovine, 
| Pi ; 
2] ZADRUŽNA IMOVINA IZNOSI 50 MILIJUNA! | 
| Osigurajte kod domaćeć osiguravajućeg zavoda »Croatiae«l = 


. nr m nernm m remen mne gom m) 


GRGO OGBVGUGURGJDARURARA Gej 


HRVATSKA KATOLIČKA BANKA D.D. ZAGREB, 
Jurišićeva ulica broj 10. Vlastita kuća, — Telefon 13 02 i 18 41. 


TETI 


ž 

a Prima uloške na knjižice i tekući račun te ih ukamaćuje naj- 

€ povoljnije. Eskomptira mjenice, devize i čekove. Financira 
trgovačka, obrtna i industrijska poduzeća, Obavlja sve burzov- 

: ne naloge najkulantnije, — Kupuje i prodaje devize uz naj- 

povoljnije uvjete, 


Bavi se uopće svim u bankovnu struku zasjecajućim poslovima, 


Ca GR RE S O O SK ELE: 


PJGBOCOGOGOVOGSNDGIBSOVE DLAKU DUDE PIE OBIT Ih) 


TT i. ———o—— _onnmae ra 
=== === === === == === 


od 


HRVATSKA POLJODJELSKA BANKA 


ST DIONIČARSKO DRUŠTVO, TI 
| CENTRALA: ZAGREB, u vlastitoj palači, Martićeva ulica broj 6. | 
m Podružnice: m 
Sarajevo i Sušak, : 
Ispostave: 
Bribir, Čabar i Hreljin, 
m Atiliacija: su 
Preloška štedionica d, d. u Prelogu. 
Bavi se svim poslovima, koji spadaju u bankovnu, štedioničku i 
ma i mjenjačku struku, m 
| napose podjeljuje mjenbene, zemljišne i različne druge vjeresije, kupuje i | 
prodaje vrijednosne papire, valute i devize, izdaje čekove i kreditna pisma 
| te obavlja sve burzovne naloge. 


za PRIMA NA POHRANU I UPRAVU VRIJEDNOSNE PAPIRE I DRUGE 


VRIJEDNOSTI TE IZNAJMLJUJE SIGURNOSNE POHRANBENE PRETINCE i 
— SAFE-DEPOSITS. — 
| Prima uloške na knjižice i na tekuće račune uz najpovoljnije | 
ua uvjete. m 
Prva hrvatska tvornica strojeva i ljevaonica željeza Hrvatske i 
poljodjelske banke, Magazinska cesta br. 11, bavi se svim 1 
radovima strojarske i ljevačke struke, 


PRVA HRVATSKA ŠTEDIONICA! 


CENTRALA: ZAGREB, Ilica 5, u vlastitoj zgradi, 
Podružnice po svim ovećim mjestima, 


Prima uloške na knjižice i tekuće račune uz vrlo povoljne 
uvjete. Bavi se svim poslovima, koji spadaju u bankovnu i 
mjenjačku struku. Kupuje i prodaje sve vrsti novca, 


